text:
Paradera – Diadomingo anochi den careda di 8:30 un chauffeur ta avisa polis, cu e nan a caba di hit and run e y cu e ta tras di e chauffeur. E auto envolvi tawata un Ford Explorer color preto. Loke nos a compronde ta cu e auto aki altura ...Read More »
Lamper ta un peligro, na Paradera ela dal contra un cas
Paradera – Diadomingo maruda informacion a drenta cu lamper a dal un cas na Paradera. Lamper a dal contra un muraya di cas kibrando e palo di span. Esaki a causa cu pida palo a bula bay pega den lijshi di e porta. Pues aki nos ta papia di algo ...Read More »
Nissan March a pega den awa ariba Sasaki
Sasaki – Diadomingo mainta den careda di 6:30 polis a wordo informa di un auto cu a cay den greppel ariba Sasaki. Na yegada nan ta topa cu un Nissan March banda links di caminda, den awa. Segun nos a compronde e chauffeur lo a bay trata na pasa kizas ...Read More »
Mata grandi ta cay ariba caminda na Rooi Santo
Rooi Santo – Diadomingo marduga den careda di 5’or polis a bay ariba e caminda di Rooi Santo, caminda un mata grandi di kwihi a cay. Na yegada patruya a constata cu berdad ta trata di un mata hopi grandi y cu esaki ta un peliger pa trafico. Brandweer a ...Read More »
Hyundai Tucson a bolter na Morgenster
Morgenster – Diadomingo marduga algo pasa di 5’or polis ta wordo manda poco mas pariba di rotonde Cumana, caminda cu un auto a bolter y aparentemente nan lo a bolter e auto bek y hasta lo kier bandona e sitio. Esey tawata e prome informenan. Den algun minuut patruya a ...Read More »
Tercel a hala pa otro auto y ta medio dal un palo di luz
Calabas – Diadomingo mainta den careda di 5’or, polis a wordo manda bocht di Calabas. Prome informacion tawata bisa cu, un auto a dal un palo di luz y e chauffeur a keda den e auto y no sa su gravedad. Na yegada di patruya nan a constata cu e ...Read More »
Accidente entre Kia y un Nissan Sentra ariba crusada Weststraat cu Prof. Lorenz straat
Weststraat/Prof.Lorenzstraat – Diasabra mainta polis di trafico ta bay e crusada conoci na Playa, Weststraat cu Prof.Lorentzstraat pa un accidente. Na e sitio ta topa cu un Kia Picanto color preto y un Nissan Sentra shinishi. Na e sitio nos a compronde cu e Kia Picanto biniendo di ariba Weststraat ...Read More »
Auto horta haya patras di Centro deportivo G.F. Betico Croes
Santa Cruz – Diasabra mainta polis a haya informacion di un auto patras di Sporthal na Santa Cruz. Na yegada polisnan ta haya un Toyota Tercel, color shinishi. Ora cu bay chek e nummer plaat, a resulta cu e auto aki a wordo horta durante oranan di marduga na Warawara. ...Read More »
Homber turdi ta manda su auto den reverse y bay dal contra auto di polis
Matividiri – Diabierna algo prome cu mey anochi, durante cu e patruya di Santa Cruz tabata patruyando, nan ta bin topa na matividiri un poco pazuid di e crusada, cu un Suzuki Baleno color Blanco, e auto aki tabata para riba caminda y e chauffeur tabata morto na soño tras ...Read More »
Homber ta drenta cas di su ex y ta corta un otro homber na pia
Esmeralda – Diabierna anochi den careda di 11:30, polis ta bay un adres na Esmeralda pa un homber cu a drenta den un cas cu cuchiu. Mes ora varios unidad a cuminsa bay e sitio. Informacionnan tawata sigui drenta y a loke nos a compronde tawata lo siguiente. Un homber ...Read More »
Chevrolet haya na South Beach cu arma y droga, tres homber a wordo deteni
South Beach – Diaranson anochi pa mas o menos 11:50 polisnan ariba ATV, den area di hot zone ta para un auto ariba e parkeer plaats. Esaki tawata patras di Rembrandt. Mes ora ta pidi pa mas polis y tambe transportwagen. Den un Chevrolet Sonic shinishi nan haya tres hoben ...Read More »
Homber desorienta haya den area di Esmeralda
Esmeralda – Diaranson anochi polisnan a bay area di Esmeralda caminda cu lo a wak ladronnan. Segun informacion, e ladronnan aki tawata kier a horta galiña di hende. Pero nan no a haye e ladronnan aki. Loke si nan a bin topa cune ta un homber di edad, bastante confundi. ...Read More »
Dama cu ta sufri di enfermedad mental, deteni na West Punt
West Punt – Diaranson merdia den careda di 12:30 polis di trafico ta topa cu un muhe ariba caminda, altur di Gold Coast. E dama tawata cana un rato mey mey caminda y tambe tawata manda piedra y kibra boter. Un rato e lo kier a manda e agente cu ...Read More »
Candela ta destrui tres tourbus por completo na Bushiri Carting
Bushiri: Diaranson den oranan di marduga, polis y brandweer ta bay pa un candela basta grandi na Bushiri, esaki tabata na Bushiri Carting, caminda tres tourbus a wordo completamente destrui pa candela. Polis y brandweer a bay na e sitio y despues di basta rato a logra domina y paga ...Read More »
Tres muhe a bringa a bringa na Figaroastraat, un a haya mordi den cara
Figaroastraat, Noord: Diamars pa mas o menos 4’or y 15 di marduga, presencia di polis ta wordo pidi cu hopi urgencia na un compleho di apartamento den Figaroastraat, pa motibo cu un dama bou influencia a bira agresivo y a agredi dos otro dama. Mesora dos unidad di polis ta ...Read More »
Pizza Hut na Sasaki, victima di ladronicia
Sasaki – Diamars marduga informacion a drenta dinun caso di kiebro cu ladronicia na Pizza Hut Sasaki. Patrol di compania di security tambe tawata presente. Na yegada di polis nan a constata cu e porta dilanti a wordo destrui y ladronnan a bay paden. Paden nan ta bay cu tur ...Read More »
Pickup procedente di joyriding ta wordo confisca pa polis, despues cu ela wordo laga atras banda di e veld di Jong Aruba
Noord: Diamars den oranan di mainta un patruya di polis ta wordo manda na altura di e veld di Jong Aruba, pas motibo cu tin un pickup basta rato staciona eynan y tabata mustra cu desconocidonan a laga e pickup ey atras. Na yegada enberdad e patruya ta topa cu ...Read More »
Ladronnan ta kibra glas di porta y ta bay cu dos flatscreen for di e oficina di Boaruba
Oranjestad: Algo pasa di 5’or y mey polis ta haya un informe cu antisocialnan lo a kibra e glas di e porta principal di e oficina di Boaruba den Nieuwstraat. Enberdad na yegada polisnan ta bin topa cu e glas di e port destrui y te caminda nan por a ...Read More »
Tres auto ta dal tras di otro y 4 persona a keda levemente herida na Noord
Noord: Dialuna den oranan di atardi ta sosode un accident cu hende herida na Noord, na altura di Botica Santa Anna, mesora a manda polis y ambulance na e sitio. Na yegada polisnan a bin topa cu un boksmento di cadena den cual 3 auto tabata envolvi. E chauffeur di ...Read More »
Auto sin documento y cu droga den dje na Pos Chikito
Betonicastraat – Dialuna merdia polis a haya informacion cu den Betonicastraat un persona lo a ser maltrata y aparentemente tambe hinka. Den algun minuut algun patruya ta yega den dicho caya, pero no ta topa cu niun persona. Loke a si a capta na atencion tawata un auto sospechoso. Polis ...Read More »


c: text/html

text:
ORANJESTAD (AAN): Kustwacht ta hayando algun embarcacion nobo. Nos conoce Inshorenan den pasado. Super Rhib. Vocero di Kustwacht pa e region Caribense, Roderick Gouverneur a splica cu na 2004 Kustwacht a haya e famoso SupeRhibnan cu ta den uzo te cu awor aki. Lamentablemente despues di tanto aña di bon servicio, ta saca for di servicio y bin cu boto nobo.
Tempo cu a cuminsa na 1996, tabata tin algun boto di patruya na tur e puntonan di sosten. Nan tabata tin e Inshorenan cu ta mas chikito, cu tabata nabega cerca di costa. Despues a haya e Super Rhibnan y awo despues di mas di 10 aña di servicio, Kustwacht ta haya boto cu ta mas friendly pa e usuario, cu por nabega mas miho y esakinan ta e Metalsharknan. Metalshark ta un boto cu a proba su mes den e region di Caribe.
Ta un boto cu ta wordo traha na Merca y hopi Coast Guard di Merca y tambe islanan den region ta uza e metalshark aki. E tin casi mesun capacidadnan cu e Super Rhib. Pero locual ta bon di dje ta cu su cabina ta cera y ora ta nabega riba dje, bo no ta muha. Den oranan di anochi bo no ta sinti friu y e stoelnan ta mas comodo tambe, cu no ta dunabo hopi problema cu lomba y rudia door di e golpi cu e lama ta haci.
E ta un boto hopi bon. Kustwacht ta hopi contento cun’e. Pronto esakinan lo cuminsa yega. Na Februari e promenan lo yega y durante e proximo aña lo continua na bin cu nan, te ora cu ta full capacita. E idea ta cu ta bin cu 12 di e botonan aki y nan lo wordo reparti entre e puntonan di sosten di Aruba, Corsou y St. Maarten.
Segun Gouverneur, e awanan ta diferente. Dia cu a bin cu e Super Rhibnan, a test den awanan Europeo, esta Noordzee, cu e lama no ta bruto manera e lama na Aruba y e lama ta hopi mas salo. E lama ta diferente. Locual a haci e biaha aki, a bay cu personal di cada un di e steunpunten, tur a bay Merca y a haci test riba e botonan aki y tur a bin cu diferente recomendacion kico ta ideal pa den e awanan aki, kico nan ta sinti falta di dje. Kico nan ta kere cu e botonan aki mester. A base di e informacion y input cu a haya di tur cu a uz’e, a produci e boto aki cu ta bay bin, cual ta e Metalshark.
Ora e botonan yega, e compania Mericano ta bin pa duna training riba e botonan aki y tur cu ta nabega riba nan, mester pasa un training pa por sigui uzanan.
Cada pais mester contribui di nan banda financieramente. Nan tin un parti cu cada pais mester duna. Segun Roderick Gouverneur, cada pais mester paga un porcentahe pa kustwacht opera.
E tarea di kustwacht ta double. Un di e tareanan mas grandi ta combatimento di droga y tur locual ta ilegal riba nos lamanan. Tambe tin e parti di Search & Rescue cu ta yudamento di hende of boto cu tin problema riba lama.

robotstxt: allowed

filter: keep


text:
El a entrega keho di menaza na Ministerio Publico contra Harry Koeman
Ayera tardi, nos a ricibi copia di un carta fechá 7 di september, dirigí na mr. Alexander van Dam, Procurador General na Aruba, di parti di Jan de Ruijter, Presidente di Fundacion “Nos ta Aruba”, unda el a entregá un keho formal y serio contra e persona di Harry Koeman, conocido doño di diferente restaurant na Aruba, pa menaza serio contra su bida.
“Esun cu sembra biento lo coseha orcan”, ta un dicho masha conoci, pasobra Jan de Ruyter ta conoci pa persona, kende a bin ta insulta, ofende masha hende na Aruba y hopi tabata puntra, con bin husticia no a pone man riba dje. Awor cu el a ser menasa, manera un cacho cu rabo mei-mei su pia ta core bay Ministerio Publico.
Jan de Ruijter ta bisa di ta conocí pa su articulonan scerpi cu den nan mayoria ta trata situacionnan politico, den cua e NO ta mustra miedo pa habri su boca (“geen blad voor zijn mond nemen”), y NO ta ria pa “nombra e yiu na su nomber” (“het kind bij zijn naam noemen”).
Aki ta sigui e traduccion di e keho di Jan de Ruijter:
“Keho y denuncia di amenaza serio riba mi bida dor di Harry Koeman, bibando y trahando riba Aruba, doño di 8 restaurant riba Aruba bao di e nomber “Aruba Wine and Dine”, cu oficina na Seaport Market.
Apreciable sr. Alexander van Dam,
Manera custumber semper mi ta manda mi kehonan na bo persona, manera antes mi tabata manda nan pa oficial mayor (hoofdofficier) Olthof.
E biaha aki mi keho lamentabelmente ta trata un menaza serio contra mi bida, cu awe, dia 7 di september 2017 pa 8’or di mainta, Harry Koeman, doño di 8 restaurant aki na Aruba, a lanza contra mi persona.
E menaza a tuma lugar riba e teraza di Cafe de Plaza den Seaport Market.
Nos tabatin un cita pa 8’or, y e prome palabranan di Harry Koeman ya caba tabata encera algun expresion menos bunita den mi direccion, pa motibo cu mi persona, como columnista fiho di e matutino Solo di Pueblo y como Presidente di Fundacion “Nos ta Aruba”, diariamente ta scirbi un articulo den e matutino mencioná, y na unda den e ultimo siman mi a bolbe dirigi mi mes na ex-Minister di Turismo Otmar Oduber, fundador y “lijsttrekker” di e partido politico nobo “POR”.
Koeman di su banda, kende manera ta conocí ta E sponsor grandi di Otmar Oduber y di POR – locual porcierto e gusta tende di hende, y ta bati riba su pecho p’esaki – a dunami un “bon-bini” caluroso cu e palabranan cu mi ta un gran sushi y sinberguenza (“schoft”), y cu e, Koeman, un dia lo “habri un buki” riba mi bida.
Koeman tabata masha indigná y endemoniá (“des duivels”) pa motibo di mi articulonan riba Otmar Oduber, el a menazami di kita mi bida, y el a bisami cu: “e resultado di e eleccion lo no tin ningun significacion pa mi persona, pasobra ami lo NO weita e resultado ey toch…pasobra lo mi t’ey mas!”
Si esaki no ta un menaza serio, directo y hopi cla, kico Sĺ ta wordo considerá un maneza asina serio !!
Diferente biaha mi a bisa Koeman cu mi no kier baha te na SU nivel di manera, ni tampoco usa su idioma sushi di caya, pero e meneer a sigui grita y blaf cu un cara corá rabiá, cu lo mi ta kere cu mi ta masha cos, cu mi ta sobre-estima mi mes, cu mi no tin ningun balor riba Aruba, y cu mi articulonan no ta haci absolutamente ningun diferencia.
El a blof (opscheppen, bluffen) cu ainda e dia anterior, pa tur hende por a mira, el a sinta lunch den su Cafe de Plaza cu Evelyn Wever-Croes, Glenbert Croes y Dangui Oduber, respectivamente lider di partido y candidatonan riba e lista di MEP, y cu e a regalanan placa pa nan traha hunto cu POR.
Mi no por keda sin menciona cu Koeman a actuá manera un berdadero Don Corleone, kende for di su Cafe de Plaza ta comanda, y ta dicidi kico ta sosode den politica riba Aruba, y cu e ta sumamente disgustá y rabiá pasobra nu ciudadano Arubano NO ta scuché!
Su menaza tambe a bay den e estilo “Don Corleone”, sará, arogante, y semper tratando na intimidá esnan cerca.
Un luna pasá mi a informá sr. Rajen Budhu Lall, Director di e Gabinete di Gobernador, caba, cu mi ta evaluando pa retira pa motibo di menazanan, pero mi ta weita cu mi no por haci esaki, y lo mi no hacié tampoco.
Den e ultimo 8 añanan Aruba a wordo destruí completamente door di e famia Eman, door di tur e Ministernan den e Gabinetenan Eman, y door di hendenan manera un Leoncita Arends y su famia, door di un Franklin Abath y otro complicenan.
Aruba a wordo destruí economica y financieramente, tambe riba tereno social, gubernamental y politico; y mester bin un fin n’esaki; ta p’esey tambe cu mi ta sigui scirbi y cu mi ta sigui traha pa un mihor futuro pa Aruba.
For di mi kehonan y mi cartanan bo sa cu Otmar Oduber ta culpabel na fraude, y na corupcion den e proyecto di Hard Rock Hotel, pero tambe den e asina yamá “Strawberry Gate”, e placa di Arubus y di ATA cu a cria pia,y e conspiracion y cuchi-cuchi politico cu AVP.
Otmar Oduber ta un di esnan cu a comete mas hopi fraude riba nos isla, y mediante mi kehonan contra su persona y cu mi articulonan den corant y demas social media mi kier splica esaki nba e comunidad Arubano.
Di mes esaki kier men cu lo mi no stop cu e trabao aki.
En bista di e seriedad grandi di e caso aki, combiná cu e tensionnan creciente den e ultimo simannan prome cu eleccion di dia 22 di september, mi ta weitami obligá di solicita urgentemente serca bo proteccion door di Polis.
Mi ta tuma e libertad di manda copia di e carta aki n’e instancianan cu ta sigui mi trabaonan, y cu tin comprension y simpatia p’esaki. Confiando di por tende di bo”, Jan de Ruyter a finalisa su carta di denuncia.
(Nota di Red: Normalmente nos di AWEMainta no sa duna mucho publicidad na articulonan di Jan de Ruijter, keda a nombra su mes como Presidente Fundacion “Nos ta Aruba”. Pasobra manera bisa, e ta gusta insulta bagatalisa y mucho mas cos, y awor el a haya un hende pa par’e)


text:
Cu un cremento enorme den 2017
ORANJESTAD (AAN) – Aña 2017 tabata un bon aña pa Bun Bu Itchi/Kendo Aruba. Despues di un par di aña dificil, resultadonan concreto a drenta pa casi tur miembro. Ademas, e club a cuminsa crece bek, danki mas tanto na dos curso pa principiante.
De hecho, nan racha di exitonan a cuminsa caba na December 2016. Durante e VI Campeonato Latinoamericano de Kendo, na Chile, Elton Vrolijk a slaag pa su di 2 dan di Kendo, tanten cu Eun Jung Kim a logra pasa su examen dificil pa di 6 dan di Kendo. Cu e rango aki, el a cuminsa forma parti un grupito chikito di damas na America (Norte y Sur) cu e rango aki. Pa Elton Vrolijk su di 2 dan tabata e premio pa su reentrada den Kendo, despues di varios aña di ausencia.
Algun luna despues, na Hulanda, Pim Willems tambe a logra e rango di di 2 dan. Kendo su sistema di graduacion ta bay te na di 8 dan, pero e rango aki ta hopi raro y ta weita e rango aki casi unicamente entre profesional den Kendo, manera polis specialisa pa train agente policial na Hapon y Korea. P’esey pafo di Hapon e rango di di 7 dan ta wordo considera como e rango di mas halto. Durante su estadia na Europa, e sensei di Bun Bu Itchi/Kendo Aruba, Sergio Velásquez, a biaha pa Hungria y a logra obtene su di 7 dan. Esey tabata despues di 14 aña cu e rango di di 6 dan y mas cu 35 aña di training non-stop.
E exito di e miembronan menciona probablemente a inspira e resto di e miembronan ora di haci nan examen. Saskia Kole y Angela Lie-A-Lien a biaha te na Argentina, pa participa den VII Campeonato Latinoamericano y pa haci examen di di 4 dan. Esaki ta e prome grado di ‘black belt’ di nivel intermedio y cu ta wordo considera di ta di ‘Sensei’. Tur dos dama tabata exitoso – despues di varios intento infructifero den pasado – y a obtene nan di 4 dan tan anhela.
Na e mesun ocasion na Corrientes, Argentina, Danbi Velásquez a obtene su prome dan (‘faha preto’). Ya cu el a caba di cumpli 13 aña di edad, e ta probablemente e black belt di mas hoben den Kendo mundialmente. Practicamente for di tempo di peuter Danbi ta bin ta train Kendo cu su mayornan Eun Jung y Sergio, y el a slaag merecidamente.
Localmente a organiza examen di grado pa principiante. James Lu y Vincent van Lindert ambos a logra pasa examen pa di prome kyu, locual kiermen cu pronto nan lo ta cla pa haci examen di faha preto, esta di prome dan di Kendo.
Bun Bu Itchi/Kendo Aruba tambe a organiza dos curso pa principiante durante 2017. Esaki ta curso di 10 siman, pa cursista por cera conoci cu Kendo y despues dicidi si nan kier bira miembro regular. Di e dos cursonan a resta 5 persona cu a dicidi di sigui cu Kendo despues di curso.
Na luna di November a tene Campeonato Arubano 2017, cu pelea den diferente categoria. Pim Willems, recientemente bini bek for di Hulanda, a logra su prome titulo nacional di Aruba, tanten cu James Lu a sali Campeon Hubenil. Den categoria principiante, e señorita Metis Delany (9 aña) a gana oro y a mustra di ta un gran talento, mescos cu su ruman muhe Isis Delany (11 aña) cu a corona subcampeon principiante.
Na 2018 Bun Bu Itchi/Kendo Aruba lo purba crece mas y popularisa arte di spada Hapones na Aruba.


text:
“Pueblo di Aruba ta pagando tur luna prima di AZV. Banda di esaki tur ciudadano cu ta biba rib’e pais aki ta paga BAZV. AZV ta un aseguro general medico pa tur esnan cu ta biba na Aruba pero lamentablemente ora e aseguradonan haci peticion pa cuido medico nan no ta haya esaki.
AZV manera cu e ta na e momentonan aki no ta funcionando. E calidad di remedinan a bira inferior, tur ta remedi ta generico, a corta den e pakete di servicio y e cuido no ta manera cu e mester ta”, segun Dangui Oduber.
“Na e momentonan aki tin 3 caso caminda aseguradonan ta pidi ayudo di AZV pa cubri nan gastonan y tratamentonan medico den exterior. Ta trata di Baby Lunah cu for di hopi tempo su mayornan ta hibando un lucha pa AZV cubri e gastonan medico y finalmente Minister Schwengle y AZV a nenga e baby aki derecho di biba.
Un acto sigur condenabel y un acto inhumano. Tur ser humano tin derecho di biba.
E argumento cu ta un experimento medico no ta valido. Bida di un ser humano no ta un experimento y ta 1 bida cada ser humano tin y mester haci tur locual mester haci pa mantene esaki”, Dangui Oduber a splica.
“Banda di esaki tin e otro caso di e señora cu accidenta y metser tratamento den exterior pa su cabes y a pidi ayudo di AZV y tambe ta wordo ignora y nenga.
Finalmente tin e caso di sra. Natalie Lin cu tambe mester busca su salud den exterior y tambe a haci un peticion na AZV pa cubri e gastonan. Sra. Lin tambe a wordo nenga cu e mesun argumento di Baby Lunah cu AZV no ta cubri tratamento medico cu ta experimento. Tur e personan aki ta paga AZV, tur ta contribui na e fondo y tur ta asegurado di AZV y tur merece di haya e cuido cu nan mester di AZV.
Ta algo inhumano di parti AZV y Minister dr. of ta kico e ta yama su mes awendia Schwengle pa maltrata aseguradonan di estado aki. Acaso e ser humanonan aki NO tin e derecho universal di bida? Acaso bida no ta importante pa e hendenan aki? Acaso ta prefera wak e gastonan medico cu bida di e ser humano?”, e Parlamentario ta cuestiona.
“Mike Eman ta mesun responsabel cu su colega Schwengle pa loke ta pasando cu e aseguradonan di AZV. No pro ta asina cu cada vez ta sconde tras di e pretexto experimento medico pa nenga aseguradonan nan cuido medico.
Kico ta mas importante pa Mike Eman, e salud di hende, e bida di hende of e placa? Placa sigur no ta importante pa Mike Eman pasobra si e ta dispuesto pa gasta 700 miyon den Green Corridor y Watty Vos Boulevard MESTER por tin placa pa cubri e gastonan mediconan di e aseguradonan aki. Mentalidad di AVP ta, placa ta mas importante cu bida di e ser humano!”, e Parlamentario a mustra.
“No solamete e maltrato di e aseguradonan aki ta cuestionabel sino e sistema di voucher cu a wordo introduci na e hotel Bella Nova na Colombia. Pashentnan cu bay hospeda na Bella Nova ta haya un 2 voucher pa dia cada un na balor di $10.
Un voucher di $10 pa lunch y e ortro di $10 pa dinner. Tin un abuso tumando lugar pasobra ningun di e cumindanan cu ta wordo ofreci bal $10. Mester conduci un investigacion profundo den e negoshi aki entre AZV y Bella Nova Hotel pasobra no por ta asina cu ta abusa di aseguradonan, kita $10 for di nan pa cada cuminda y ta haya un cuminda di calidad inferior. Un grupo di hende yega na AVP ta strikando placa bruto cu e sistema di voucher aki”, Dangui Oduber a continua bisando.
“Segun mi den KIA mes e cuminda ta mas miho! E abusonan aki lo caba cu MEP den gobierno. Sea ta construi un hotel na Colombia pa acomoda nos hendenan of mester busca mas dokter, mas ekipo pa trata nos hendenan na Aruba mes pero asina aki no por sigui!”, Dangui Oduber a duna di conoce.


text:
Diadomingo madruga pa 4:28 Central di Polis ta haya un yamada na unda den prome instante ta bisa cu lo tin tiramento band’i Olde Molen. Ta manda un patruya policial di biaha n’e sitio. Na yegada patruya policial ta bin encontra cu un hende homber drumi abao y cu varios tiro na
Day: May 21, 2017
Studiantenan di Leerwerktraject Uiterlijke Verzorging (OAA) a mustra aprecio na hende muhenan
Na januari ultimo, Openbare Avondleergangen Aruba (OAA) hunto Stichting Reclassering en Jeugdbescherming y Ministerio di Enseñansa y Famia a lansa e 4 programanan di leerwerktraject, bao di cual un programa completamente nobo cu ta esun di Uiterlijke Verzorging. Hunto cu partners den e sector di beyesa y cuido, a logra bin cu
MEP a bishita barionan di San Nicolas den entrada masal
Minister di Salud Publico, Cuido di Nos Grandinan y Deporte, dr. Carlos “Alex” Schwengle: Grandinan di Club Kibrahacha 60+ a celebra Dia di Mama
Carolina Croes y Sandra Brown: Cu e proyecto di Uterlijk Verzorging lo tin personanan certifica
Openbare Avondleergangen Aruba (OAA) a cuminsa cu e opleiding di Uiterlijk Verzorging, pero pa por a logra esaki nan tabatin mester di sosten di partnernan p’asina desaroya e opleiding aki. Nan a acerca CEDHEM pidiendo asistencia pa trece clientenan p’e proyecto, mientras cu for di My Secret Aruba a yuda
Jacky van Putten (POR): No mas promesa bashi
Refineria Isla tabatin candela grandi den un di su plantanan
Manera ta indica, den dos siman no por scapa InselAir Aruba di bancarota
For di dia cu Corte di Husticia a duna InselAir Aruba oportunidad pa scapa di ser declara bancarota, mucho no a ser haci na nan plan di rescate. Den dos siman mas, abogado mr. Jeanot de Cuba mester mustra Corte cu tin un plan den ehecucion pa scapa e compania aki,


text:
E aña aki un biaha mas Aruba Bank tin su proyecto di Good4theNeighborhood Building Entrepreneurs y ta organisando esaki pa di 8 aña consecutivo. Aruba Bank conhuntamente cu Global Shapers ta cla pa cuminsa cu e proyecto y ta completamente entusiasma.
Dialuna 17 di juli desde 8:00AM te cu 12:00PM e proyecto Good4theNeighborhood lo inicia, unda cu tin un total di 50 studiante participante.
E programa lo dura 3 siman, unda cu e studiantenan lo tin cu cumpli cu diferente tarea manera traha den team, time management y hopi mas. Studiantenan ta haya e oportunidad di bira doño di nan propio negoshi durante Good4theNeighborhood Building Entrepreneurs 2017.
Aruba Bank ta recorda tur participante cu e programa Good4theNeighborhood Building Entrepreneurs lo tuma luga na Aruba Bank Camacuri y durante e programa lo tin presente diferente orador den e mundo di negoshi. E participantenan lo ricibi programa semanal unda cu nan lo mester ta presente durante e curso y tayernan.
Bo por cera conoci cu mas di e participantenan rib’e page di Good4theNeighborhood: https://g4n.arubabank.com.


text:
ORANJESTAD - Pa tur siguridad den trafico, DOW ta laga pone luz pa preveni accident den trafico, ora cu ta cera un caminda publico. Den e caso aki, e caminda panord di e retonde di Mahuma ta cera pa un periodo te ora cu DOW caba di traha e Brug riba e ventweg.
HORTA
Personal di DOW a constata cu diamars siman pasa, 7 di november 2017, pa mas o menos 6:40’or di mainta, na e crusada di Mahuma (panord di e retonde nobo), cu e Light Tower cu e nr. LT-02 aki no tabata t’ey mas. Desconoci a bay cu ne, of mihor bisa nan a hort’e for di e sitio. "Nos di DOW ta desea di haya ayudo for di pueblo di Aruba" e comunicado di DOW ta bisa. Si tin hende cu por a wak e Light Tower LT-02, color geel, cu nan a transporta patras di un auto of pickup entre 1:30’or diamars marduga, dia 7 di november 2017 te 6:30’or di mainta di e mes un diamars, dia 7 di november 2017. Si tin hende cu por a wak cualkier movecion straño of a wak algo cu por yuda, ta pidi pa yama polis tiplijn 11141, of DOW Cel.nr. +297 594 9362. Pa tur siguransa, boso nomber y number ta keda confidencial. Lo no menciona ni number ni nomber di e persona. Nos tin persona cu a wak e Light Tower LT-02 aki pa 1:30’or di marduga ainda para na e sitio menciona, ta p’esey nos ta pidiendo boso ayudo for di e ora ey. E sitio/ lugar di unda a hort’e por mir’e riba e potret aki bou y tambe por wak e potret di e LT-02 cu a nan a horta for di e sitio.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.
ORANJESTAD - Un delegacion Venezolano a yega Aruba diabierna atardi como parti di e reunion pa resolve e impasse cu tin entre Venezuela y islanan ABC. Fuera di e yegada di e delegacion, tin tambe representante di Hulanda y Corsou. Keda pendiente pa e resultado di e reunion. Manera NoticiaCla a raporta caba, diabierna mainta Venezuela a informa cu a prolonga e medida contra islanan ABC. Pero siman pasa cu e presidente Venezolano a sorprende tur e islanan y Hulanda cu e desicion pa cera frontera cu islanan ABC pa motibo di contrabanda entre e islanan y Venezuela. A duna e islanan 3 dia pa resolve e problema, pero esaki no a logra. A prolonga esaki pa tres dia pa diabierna atrobe cu 3 dia.
ORANJESTAD – Directora di departamento di impuesto Luenne Gomez Pieters a entrega keho oficial na recherche awe merdia. E keho ta basa riba un post riba Facebook cu lo a duplica un sticker di motorrijtuigbelasting. A actua mesora y a haci keho na polis. A mustra cu no por duplica esaki y e ta bira illegal. Cu e entrega di keho aki, departamento di impuesto kier a manda un señal hopi cla cu no ta tolera nada di esaki. “Nos ta haci keho di cualkier keho di algo (asina) cu sosode” Gomez a bisa. E post en particular ta e sticker di e color fuxia. A duna e oferta pa bende e sticker aki pa 100 florin, cu ta duna e indole cu bo ta haci negoshi cu un documento oficial di departamento di impuesto. Tin e team di control y tambe di FIOT cu ta haci investigacion riba tereno di cualkier asunto di falsificacion manera nummerplaat, aangifte di belasting of cualkier otro cos asina. Ta prohibi pa ley pa reproduci algo asina den un forma illegal. E keho oficial a keda entrega awe merdia.


text:
Mi tabata optimista na comienso di siman, cu e comienso di e aña nobo y mi a traha mi lista pa 2018. Pero Dr. Bryson a fayece, y mi a pasa mayoria di mi tempo pensando ariba e homber extraordinario di medicina aki. Mayoria di e coordinadornan di gobierno a haya nan carta di retiro e siman aki, cual no a bin como sorpresa. Despues mi a celebra e descenso di mortonan den trafico. Lunch na Hilton? Un menu nobo na Gilligan’s Seafood Shack ta presenta un excelente seleccion di escogencianan delicioso.
Home Opinion Publico Resumen di siman di Bati Bleki


text:
Dia di Himno y Bandera un grupo di Camarada-Aruba lo participa n’e desfile ceremonial na L.G. Smith Boulevard. Pa por haci esaki ehemplarmente e schutternan, ex-militarnan y ex-trahadornan di Defensa ta preparando y ta asisti na trainingnan.
E siguiente trainingnan (INFEX) lo tuma lugar awe diamars 14, diarazon 15 y diahuebs 16 di maart benidero na D.O.W. (Wayaca) di 6’or pa 7’or di atardi.
Pa por marcha cu un grupo grandi tur schutter, ex-militar y ex-trahadornan di Defensa ta ser invita pa ta presente pa por cuminsa na ora.
Durante di e actividad aki lo duna informacion tocante e preparacionnan p’e desfile aki. Militarnan cu a sirbi den Reino y cu kier participa n’e desfile aki tambe ta bon-bini pa haci esaki. Tur participante lo haña un t-shirt pa recuerdo y pa a participa. Un boca bisa otro.


text:
Secretario di Estado Raymond Knops (Asunto Interno y Relacion den Reino) ta bishitá e tres Islanan Abou di dialuna 8 di janüari te cu diadomingo 13 di janüari 2018.
E Secretario di Estado lo sera conocí mas di serca cu e Gobiernonan di e islanan y tambe hiba combersacion cu representantenan di industria y comercio, cu e medio campo social y cu NGO’s nan.
“ Mi ta encantá cu mesora na comienso di 2018 mi por bishitá e parti aki di nos Reino,” segun Secretario di Estado Raymond Knops.
“Despues di mi bishita recien n’e Islanan Ariba mi ta haña importante pa rapidamente sera conocí cu Aruba, Bonaire y Corsou tambe. Mi kier haci uzo di e bishita pa tende dilanti di cua retonan e dos paisnan y e entidad publico ta pará, cua ambicionnan nan tin y con nos por duna e colaboracion forma p’e periodo benidero.
Ademas mi kier uza e bishitanan di trabou y e combersacionnan pa haña impresionnan di e manera di biba y traha riba e tres islanan.”
E programa di Sekretario di Estado Raymond Knops ta iniciá na Bonaire dialuna 8 di janüari parti mainta. Diamars 9 di janüari den oranan di anochi e ta yega Còrsou. Finalmente e Secretario di Estado ta bishitá Aruba caminda e ta yega den oranan di atardi di diahuebs,dia 11 di janüari.


text:
Djasabra 29 Juli lo bai tin un tremendo enkuentro entre selekshon nashonal di Korsou e legendarionan di dekada 90.
Falta poko pa selekshon nashonal di softbol biaha pa republika dominicana pa kompeti den e kampionato panamericano. Durante e kampionato aki Korsou lo buska su klasifikashon pa Centro americano i del caribe 2018.
Pero e wikènt aki tin algu grandi i uniko tei pasa den Sòftbòl na momentu ku e selekshon aki lo hunga un partido amistoso kontra di e legendarionan di softbol di dekada 90 Enkabesa pa Isonette Polonius. Lo bo hanja mira hungadornan manera Natasha Merselia, Solange Van Gurp, Leonise Avastia, Emely Jonis, Nately Lourens, Svenska Bazoer, Mesinnia Pulgar, Chanunice Maduro, Dayenne Hersisia, Asila Finies, Lissette Hooi, Solange Ostiana, Patricia Saturnino, Brunaila Felipi, Jaqui di Trotters i hungadornan invita manera Soraida Juliana Norinda De la Cruz. Bin mira e estreanan aki prome i ultimo biaha den fastpich djasabra awor na Buenavista ballpark. E enkuentro lo ta 19:00 di anochi. Mirando ku final di basebal hubenil tambe ta djasabra anochi, CSB lo prekura pa tin un tv disponibel pa e personanan ku no ke perde niun di 2 evento.


text:
Na prome lugar nos ta jama bo bon bini na radio nos bos.
Meta di Radio Nos Bos
Meta di radio nos bos ta na prome lugar pa alkansa e hende nan ku e evangelio di Kristu Hesus. Pero tambe motiva, enkurasha, sostene i edifika e pueblo di Dios 24 ora pa dia.
Nifikashon di Nos Bos
Nos Bos ta referi na e bos di nos Dios. E Bos ku tin poder pa kambia tur situashon. E Bos pa kende tur rudia lo dobla i tur lenga lo konfesa ku Kristu ta Señor. E Bos kende su palabra ta si i Amen,e Bos ku nos ta depende di djE. Esey ta Nos Bos, e bos di nos Dios.
Historia di Radio
Nos Bos a kuminsa na aña 2001 e tempu ey resien komberti nos tabata toka kantika di gospel mei ora so, debi ku nos tabata tin solamente 1 ora di transmishon. Despues di tempu nos a risibi 1 ora mas aserka i a kuminsa transmiti 2 ora kada diadumingu. Nos meta tabata informa, konsientisa, entretene, eduka i enrequese nos pueblo.
Radio Nos Bos a krese
Di 1 ora kada diadumingu so, awor nos ta 24 ora tur dia rond mundu via internet.
Mateo 28:18, 19(a); Hesus a aserká nan i a bisa: A entregá Mi tur outoridat riba mundu i den shelu. Bai anto i hasi e hendenan den tur nashon mi disipel.
No a keda nos nada mas ku desea bo un momentu sumamente bendishona aki na radio Nos Bos.
Atentamente team Radio Nos Bos,
Dieldson Benito.

RADIO PAPIAMENTU
YOU TUBE
Check nos you tube kanaal klik aki:
https://www.youtube.com/channel/
UCxj5UjSxA2qwnTfn4yqp2iQ/featured


text:
Polis na Boneiro cu detencionnan di atraco, ladronicia y maltrato
Kralendijk Boneiro: Aki ta sigui e noticianan cu Polis a brinda asistencia na Boneiro. Detenshonnan despues di atrakonan resien Un investigashon di polis a kondusí na...
Polis na Boneiro a atende basta asistencia den fin di siman...
Kralendijk Boneiro: Polisnan na Boneiro tabata basta ocupa cu asistencianan den fin di siman. Den e wikènt di karnaval tras di lomba e paradanan...
MPB-Bernabela ta pidi sosten nashonal pa gobernashon di Boneiru
Désirée Coffie, di e Frakshon MPB y Esther Bernabela, di e Frakshon Bernabela, a manda un karta pa e presidente suplente di Konseho Insular...
Polis na Boneiro cu asistencianan di ladronicia y kiebro
Kralendijk Boneiro: Aki ta sigui un comunicado di Polis Boneiro relaciona cu asistencianan di Polis a brinda. Diferente kiebro den kas i ladronisia di tapa...
Noticia di Polis Boneiro cu varios caso di ladronicia
Kralendijk Boneiro: Aki ta sigui e noticianan di Polis for di Boneiro. Ladronisia na Kaya Hoba Riba djamars 7 di febrüari a drenta keho di ladronisia...
Noticianan di Polis na Boneiro: Intento di atraco, ladronicia
Kralendijk Boneiro: Aki ta sigui algun noticia di Polis di asistencianan cu Polis a atende cu ne. Intento di atrako na un restorant na Kaya...
Polis na Boneiro cu varios asistencia
Korps Politie Caribisch Nederland, na Boneiro ta informa di e siguiente asistencianan cu polis a brinda. Kiebro den kas na Kaya Pos di Amor Riba djasabra...
Prueba di uniform nobo pa Polisnan na Boneiro, Sint Eustatius y...
Entrante 26 di yanüari Kuerpo Polisial Hulanda Karibense lo hasi un prueba ku bistimentu di e ünifòrm operashonal, manera esun di polis na Hulanda...
Mehorashon di viktimanan Hulanda Karibense
Kralendijk Boneiro: Famianan di víktimanan di violensia na Hulanda Karibense den futuro por hasi un apelashon pa un kompensashon na e fondo di daño...
Noticia Policial di Boneiro loke a pasa entre 6,7,8 y 9...
Kralendijk Boneiro: Aki ta sigui e noticianan policial for di Boneiro. Aksidente ku outo i bròmer riba Bulevar Julio A. Abraham Riba djaluna 9 yanüari, pa...
Basta caso di bashamento di bala riba Boneiro
Kralendijjk Boneiro: Boneiru ta kombertiendo su mes den un isla di basta atenshon ku e desaroyo di kriminalidat sin kontròl ku ta asotando e...
Prome baby di aña di Boneiro ta mucha muhe
KRALENDIJK, Boneiro - E prome baby di aña ma Boneiro, Niösha Jeanty, a nace dia 1 di Januari, pa 10’or y 23 di anochi...
Boneiro: Adaptashon di preis pa produktonan di kombustibel entrante
Kralendijk Boneiro: En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E...
Escudo nobo desvela na Passangrahan
Kralendijk Boneiro: Siman tras di lomba Gezaghebber Rijna a desvelá un arte nobo di e eskudo di Boneiru ku tin kologá den Passangrahan. E...
Noticianan policial di Boneiro
Aki ta sigui relato di varios noticia di sucedido cu a pasa na Boneiro: Ladronisia for di outo Riba djaluna 12 di desèmber a drenta keho...
Polisnan na Boneiro cu accion contra di esnan cu ta fever
Kralendrijk Boneiro: Riba djasabra 10 di desèmber pa mas o ménos 6or di atardi personal di KPCN a tene un akshon riba Kaya Statius...
Noticianan policial di Boneiro 8 y 9 December 2016
Kralendijk Boneiro: Aki ta sigui noticianan di Polis di Boneiro relaciona cu algun sucedido. Ladronisia di tayer di outo Riba djabièrnè 9 di novèmber a drenta...
Boneiro a hala hopi atencion durante Dema show 2016
Kralendijk Boneiro: Tourism Corporation Bonaire (TCB) huntu ku e paviljoen di Boneiru a atendé e di 40 DEMA show. E evento a tuma lugá...
Morto den trafico na Boneiro y un chauffeur hoben di 17...
Boneiro: Awe mardugá, alrededor di mitar di 3, a tuma lugá un aksidente di tráfiko ku a laga atras un morto registrá. E aksidente...
Entrada hudisial den kaso “Drum”
Krandelijk Boneiro: Djaluna mainta 14 di novèmber 2016 a tene un entrada hudisial den kaso “Drum”. E entrada hudisial a keda liderá pa un...


text:
Tata stima awe nos a lanta bibo, Bo a duna nos rosea pa cual nos ta sumamente agradecido na Bo. Cuanto podise awe no a logre. Hopi biaha nos ta malagradecido, pa tur cos nos ta keha. Nada no ta bon…
Tata misericordioso den Bo mannan dibino nos ta coloca tur e situacionnan cu awe nos ta wordo involucra den dje. Laga nos sinti cu Bo ta compaña nos y cu Bo ta dirigi nos cu Bo sabiduria. Abo ta fiel…
Señor danki pa e maraviyanan cu Bo ta regala cada un di nos cada dia di nobo. Duna nos e forza pa coresponde Bo semper cu animo y cu agrado. Laga cu tur loke nos ta haci y pensa awe…
Danki mi Bon Dios cu nos por a lanta y experencia un dia nobo. Ta Bo Señor ta doño di bida. Bo ta stima nos inmensamente y Bo kier duna nos bida y bida na abundancia. Nos ta admiti cu…
Tata Stima, Bo no ta aparta Bo mes di nos pasobra Bo ta un Dios rico den misericordia y pordon y Bo ta sostene nos ora tormentanan kier perturba nos bida. Awe mi kier presenta Bo dilanti cu un cara…
Tata Bondadoso mi ta desea di stima Bo cu un amor apasiona y fiel cu ta cende e vlam di Bo spirito riba mi y cu ta duna mi claridad. Hopi biahe nos ta bashi y nos por wordo…
Awe Iglesia Catolico ta celebra e Triunfo di Santa Cruz. Ningun simbolo ni ningun señal ta mas ancrá den bida di e fielnan cu e señal di e cruz. Ta un di e promé señalnan cu for di mucha chikito…
Señor danki pasobra den cada dia nos por sinti Bo forza cu ta renoba y cu ta sana nos di tur e cicatrisnan cu a keda di tanto bataya den nos bida. Tene compacion di nos y bishita cada un…
Señor nos Dios awe nos ta presenta Bo dilanti cu e siguridad cu Bo ta stima cada un di nos cu ta Bo yiunan y Bo ta duna nos Bo proteccion den nos encuentronan inespera carga di dificultadnan. Nos ta…
Tata Celestial danki pa bini den nos bida pa yena nos cu Bo presencia , cu Bo amor y pa consola cada un di nos den cada situacion complica cu ta toca nos biba aden. Awe mi ta desea di…


text:
Uza e Palabra di Dios—E Ta Bibo!
“E palabra di Dios ta bibo y poderoso.”—HEB. 4:12.
1, 2. Ki asignacion Jehova a duna Moises, y kico Jehova a primintie?
IMAGINA bo cu bo tin cu presenta dilanti di e gobernante di mas poderoso na mundo pa papia den nomber di Dios su pueblo. Con lo bo sinti bo? Probablemente lo bo ta nervioso y kisas lo bo no por ni papia. Awor, con lo bo prepara bo mes? Y como representante di e Dios Todopoderoso, kico bo por haci pa bo palabranan por tin mas peso?
2 Esey tabata loke Moises a pasa aden. Bijbel ta bisa cu Moises “tabata masha humilde, mas cu tur homber cu tabatin riba superficie di Tera.” (Num. 12:3) Pero toch Jehova a mand’e cerca Farao, kende tabata un homber arogante y sin respet. Jehova a bisa Moises pa e ordena Farao pa laga Dios su pueblo, e miyones di Israelitanan, haya libertad pa nan por a bandona e pais. (Exo. 5:1, 2) Ta di compronde cu Moises a puntra Jehova: “Ta ken mi ta pa mi lo a bay cerca Farao y saca e yiunan di Israel for di Egipto?” Probablemente Moises a sinti cu e no ta capacita pa papia cu Farao. Pero Jehova a bis’e cu lo e no ta su so. Jehova a sigur’e: “Lo mi ta cu bo.”—Exo. 3:9-12.
3, 4. (a) Di kico Moises tabatin miedo? (b) Den ki sentido nos tambe lo por haya nos cu desafio similar na esun cu Moises a confronta?
3 Di kico Moises tabatin miedo? Probablemente e tabata pensa cu Farao lo a rechas’e y keda sin haci caso di dje como representante di Jehova Dios. Moises tabatin miedo tambe cu su mes hendenan lo no a kere cu ta Jehova a nombr’e pa libra nan for di Egipto. Pesey, Moises a bisa Jehova: “Supone cu nan no kier kere mi, ni tende na loke mi ta bisa. Supone cu nan bisa: ‘SEÑOR no a aparece na bo.’”—Exo. 3:15-18; 4:1.
4 Awor kico di anos? Ta berdad cu kisas nunca nos lo tin cu presenta dilanti di un gobernante importante. Pero kico si bo tin dificultad pa papia tocante Dios y tocante su Reino cu hende den bo teritorio? E contesta cu Jehova a duna Moises y loke a sosode despues ta siña nos un les hopi importante. Pesey, laga nos wak kico nos por siña for di e experencia di Moises.
“KICO BO TIN DEN BO MAN”?
5. Kico Jehova a duna Moises, y con esaki a dun’e curashi? (Wak e prome plachi.)
5 Ora Moises a bisa Jehova cu e tabatin miedo cu hende lo no a tum’e na serio, Dios a prepar’e pa e por a enfrenta loke tabata sper’e cu exito. E relato na Exodo ta bisa cu Jehova a puntr’e: “Kico bo tin den bo man?” Moises a contesta: “Un bara.” Jehova a bis’e: “Bent’e abou na suela.” Moises “a bent’e abou na suela y el a bira un colebra, y Moises a huy p’e.” Pero Jehova a bisa Moises: “Saca bo man gar’e na su rabo.” Moises a saca su man y a gara e colebra, y e colebra a bira un bara den su man. E ora ey, Jehova Dios a bis’e cu esaki ta “pa nan kere cu SEÑOR ... a aparece na bo.” (Exo. 4:2-5) Si, Jehova a uza su poder y a laga un bara sin bida bira un colebra bibo. Cu e milager aki Moises por a proba cu en berdad e tabata un representante di Dios y cu Dios a dun’e autoridad. Jehova a bis’e: “Y bo mester coge e bara aki den bo man, cu cual bo ta haci e señalnan.” (Exo. 4:17) Cu e simbolo di autoridad ey den su man, Moises a haya e curashi cu e tabatin mester pa bay papia cu Farao y cu e pueblo di Dios.—Exo. 4:29-31; 7:8-13.
6. (a) Kico nos tin den nos man mayoria di biaha cu nos ta duna testimonio na un persona, y dicon? (b) Splica dicon Pablo a bisa cu “e palabra di Dios ta bibo y poderoso.”
6 Awor kico di anos? Kico nos tin den nos man ora nos ta papia cu hende tocante e mensahe di Bijbel? Mayoria di biaha, nos tin nos Bijbel y nos ta cla pa uz’e. Aunke algun hende ta pensa cu Bijbel ta djis un buki, e ta mucho mas cu esey. E ta e Palabra inspira di Jehova pa medio di cua Jehova ta papia cu nos. (2 Ped. 1:21) Bijbel ta contene Dios su promesanan y ta revela na nos kico e Reino di Dios lo haci. Apostel Pablo a skirbi: “E palabra di Dios ta bibo y poderoso.” (Lesa Hebreonan 4:12.) Dicon Pablo a bisa esey? Pasobra Jehova su promesanan no ta promesanan bashi: Jehova semper ta percura pa nan cumpli. (Isa. 46:10; 55:11) Unabes un persona compronde esaki encuanto e Palabra di Jehova, loke e ta lesa den Bijbel por tin gran influencia riba dje.
7. Con nos por “maneha e palabra di e berdad corectamente”?
7 Jehova a duna nos su Palabra, Bijbel, cu ta bibo. Cu ne, nos por duna prueba cu e mensahe cu nos ta predica ta confiabel y cu e ta bin di Dios. Pesey, ora Pablo tabata entrena Timoteo, el a anim’e pa “maneha e palabra di e berdad corectamente.” (2 Tim. 2:15) Awor, con anos por aplica Pablo su conseho? Scogiendo textonan apropia pa lesa, cu por touch curason di e personanan cu ta scucha nos. Y e tratadonan cu nos a haya na aña 2013 ta specialmente prepara pa yuda nos haci esey.
SCOGE UN TEXTO APROPIA PA LESA
8. Kico un superintendente di sirbishi a bisa di nos tratadonan nobo?
8 Tur e tratadonan tin e mesun estilo. Pues, unabes nos sa con pa uza un, nos sa con pa uza tur. Y nan ta facil pa uza. Un superintendente di sirbishi na Hawai, Merca, a skirbi: “Nos no por a imagina nos mes con eficaz e tratadonan aki lo a resulta den sirbishi di cas pa cas y ora di predica na luganan publico.” Dicon e tratadonan aki ta asina eficaz y facil pa uza? Segun e ruman, e manera cu e tratadonan ta hinca den otro ta anima hopi hende pa expresa nan mes. Debi cu riba nan portada tin un pregunta y su posibel contestanan, un doño di cas lo no mester tin miedo cu e por duna un contesta robes. Y hopi bes, esaki ta hiba na combersacionnan interesante.
9, 10. (a) Con nos tratadonan ta yuda nos uza Bijbel? (b) Cua tratado abo tabatin mas exito cu ne, y dicon?
9 Cada tratado ta contene un texto biblico, cu a ser scogi cuidadosamente, cu nos por lesa pa e doño di cas. Tuma, por ehempel, e tratado Sufrimento Lo Caba Algun Dia? Ora nos haci e doño di cas e pregunta ey, e por contesta sea “si”, “no” of “kisas.” Sea loke sea su contesta, bay di biaha na e siguiente pagina parti paden y bis’e: “Esaki ta loke Bijbel ta bisa.” Despues, lesa Revelacion 21:3 y 4.
10 Nos por uza e mesun metodo aki ora di laga e tratado Kico Abo Ta Pensa di Bijbel? No ta importa cua di e tres contestanan e doño di cas scoge. Bay di biaha na e siguiente pagina parti paden y bis’e: “Bijbel ta bisa cu ‘henter e Scritura ta inspira di Dios.’” Despues, bo por bisa: “Y bo sa, e texto di Bijbel aki ta bisa algo mas.” Despues, habri bo Bijbel y lesa 2 Timoteo 3:16 y 17.
11, 12. (a) Con bo por uza e tratadonan nobo pa haci bo sirbishi mas placentero? (b) Con e tratadonan aki por yuda bo prepara pa haci rebishita?
11 Dependiendo di e manera cu e doño di cas reacciona, nos por determina cuanto informacion mas di e tratado nos por trata. Pero sea loke sea e caso, nos por tin e satisfaccion di a laga e tratado den man di e persona na nos prome bishita y di a lesa for di e Palabra di Dios p’e maske ta un of dos versiculo so. Y na un otro ocasion, nos por bolbe pa sigui cu e combersacion.
12 Parti patras di cada tratado, bou di e subtema “Algo pa Pensa Ariba”, tin un pregunta y textonan di Bijbel cu bo por trata na e siguiente bishita. Por ehempel, e tratado Kico Bo Ta Pensa Lo Sosode den Futuro? tin e siguiente pregunta cu bo por trata na bo proximo bishita: “Con Dios lo cambia nos mundo den un mihor luga di biba?” Y e textonan di Bijbel cu bo por uza ta Mateo 6:9 y 10 y Daniel 2:44. E tratado Di Berdad Hende Morto Por Bolbe Biba? tin e siguiente pregunta: “Dicon nos ta bira bieu y muri?” E textonan cu bo por uza ta Genesis 3:17-19 y Romanonan 5:12.
13. Splica con nos por uza e tratadonan pa cuminsa estudio di Bijbel.
13 E tratadonan aki ta prepara specialmente pa yuda nos cuminsa estudio di Bijbel. Ora un persona scan e codigo QR cu tin parti patras di e tratado, e ta ser dirigi mesora na un pagina riba nos website cu ta anim’e pa cuminsa un curso di Bijbel. E tratadonan ta hala atencion tambe na e foyeto Dios Tin Bon Noticia pa Nos! y ta resalta un les specifico den e foyeto aki. Por ehempel, e tratado Bou di Control di Ken Mundo Ta en Realidad? ta anima hende pa lesa les 5 di e foyeto. E tratado Kico Ta e Clave pa Felicidad den Famia? ta anima hende pa lesa les 9. E tratadonan aki a ser prepara specialmente pa yuda nos uza Bijbel na nos prome bishita y ora nos ta haci rebishita. Di e manera aki, nos por cuminsa mas estudio di Bijbel. Kico mas nos por haci pa uza e Palabra di Dios na un manera mas eficaz den sirbishi?
PAPIA RIBA UN TOPICO CU TA INTERESA HENDE
14, 15. Con bo por imita Pablo su ehempel den sirbishi?
14 Pablo su deseo sincero tabata pa compronde e manera di pensa di “mas tanto hende posibel” cu e topa den sirbishi. (Lesa 1 Corintionan 9:19-23.) Dicon? E tabata kier “gana Hudiu ..., gana esnan cu ta bou di ley ..., esnan sin ley ... [y] hende debil.” Si, e kier a predica na “tur sorto di hende” pa e por a yuda sikiera algun di nan haya salbacion. (Echo. 20:21) Con nos por imita Pablo su ehempel ora nos ta prepara pa comparti e berdad cu “tur sorto di hende” den nos teritorio?—1 Tim. 2:3, 4.
15 Tur luna Nos Ministerio di Reino ta duna sugerencia cu nos por uza pa presenta nos mensahe. Purba di uza e sugerencianan aki. Pero kico si e hendenan den bo teritorio ta interesa den otro topico? E ora ey, ta bon pa prepara presentacionnan cu ta trata topiconan cu lo interesa nan. Con bo por haci esey? Wel, cuminsa pensa riba e hendenan den bo teritorio y riba loke mas ta interesa nan. Despues, pensa riba un texto biblico cu lo por yuda nan. Un superintendente di circuito a splica kico e y su esposa ta haci pa nan uza Bijbel mas tanto posibel den sirbishi. El a bisa: ‘Mayoria di doño di cas ta laga nos lesa un texto di Bijbel pa nan si nos ta breve y al caso. Pesey, nos ta percura pa nos tin nos Bijbel habri y, despues di cuminda e doño di cas, nos ta lesa e texto pa nan.’ Den e siguiente paragrafnan, nos lo trata algun topico, pregunta y texto di Bijbel cu a duna bon resultado den sirbishi. Kisas bo por uza algun di nan den bo teritorio.
16. Splica con lo bo por uza Isaias 14:7 den sirbishi.
16 Si bo ta biba den un area caminda tin hopi violencia y crimen, lo bo por puntra un persona: “Bo ta kere cu algun dia nos lo lesa riba e prome pagina di corant: ‘Henter e Tera ta na paz. Hende ta dal grito di alegria’? Esaki ta loke Bijbel ta bisa na Isaias 14:7. Anto bo sa, Bijbel ta contene hopi promesa di Dios tocante e periodo di paz cu lo bin pronto.” Despues, puntra e persona si bo por lesa un di e promesanan ey p’e for di Bijbel.
17. Con nos por uza Mateo 5:3 den un combersacion?
17 Den e area caminda bo ta biba ta dificil pa hende gana nan pan di cada dia? Si ta asina, lo bo por cuminsa bo presentacion cu e siguiente pregunta: “Cuanto placa un hende mester gana pa su famia por ta feliz?” Despues di scucha e persona su contesta, bo por bis’e: “Tin hopi hende cu ta gana mucho mas cu esey y toch nan famia no ta feliz. Kico hende tin mester anto pa nan ta realmente feliz?” E ora ey, lesa Mateo 5:3 y ofrece e persona un estudio di Bijbel.
18. Con nos por uza Jeremias 29:11 pa consola hende?
18 Tin hende den bo teritorio cu ta sufri debi na un of otro tragedia cu a sosode recientemente? Lo bo por cuminsa bo presentacion bisando: “Mi a bin bishita bo pa duna bo un poco consuelo.” (Lesa Jeremias 29:11.) Despues, bo por bisa: “Bo a ripara kico ta e tres cosnan cu Dios kier pa nos tin? ‘Paz’, ‘un futuro’ y ‘un speransa.’ No ta dushi pa sa cu Dios kier pa nos ta feliz? Pero esey ta posibel?” E ora ey, bay na e les corespondiente den e foyeto Bon Noticia.
19. Splica con nos por uza Revelacion 14:6 y 7 ora nos topa hende religioso.
19 Bo ta biba den un area caminda tin hopi hende religioso? Si esey ta e caso, kisas bo por cuminsa bo combersacion bisando: “Si un angel mester papia cu bo, lo bo scuch’e? (Lesa Revelacion 14:6, 7.) E angel den e texto aki ta bisa nos pa ‘teme Dios.’ Kico bo ta pensa? No ta importante pa nos haya sa di cua Dios e ta papiando? E angel mes ta duna nos un indicacion di ken e ta papiando ya cu el a referi na Esun ‘cu a traha cielo y Tera.’ Ken e Dios ey ta?” Despues, lesa Revelacion 4:11, cu ta bisa: “Bo ta digno, Jehova, nos Dios, di ricibi alabanza pa bo gloria, honor y poder, pasobra ta abo a crea tur cos.” Despues, ofrece e persona pa bo bin bek pa splica mas tocante Jehova Dios.
20. (a) Con nos por uza Eclesiastes 12:1 pa papia cu un hoben tocante nos Creador? (b) Cua texto abo a uza den sirbishi cu a duna bon resultado?
20 Pa cuminsa un combersacion cu un hoben, kisas bo por bisa: “Mi kier a lesa un texto di Bijbel pa bo cu ta specialmente importante pa hobennan. (Lesa Eclesiastes 12:1.) E texto aki ta anima hobennan pa nan corda riba nan Creador. Awor, pa nos por corda riba nos Creador, nos mester siña conoc’e, no ta berdad? Con nos por siña conoc’e? Permiti mi mustra bo esey den Bijbel.”
UZA E PODER DI E PALABRA DI DIOS DEN SIRBISHI
21, 22. (a) Con un texto di Bijbel bon scogi por cambia bida di un persona? (b) Kico abo ta determina pa haci den sirbishi?
21 Nos no sa ki efecto un texto di Bijbel por tin riba un persona. Wak por ehempel loke a pasa na Australia. Dos ruman testigo di Jehova a bati na porta di un mucha muher hoben, y un di nan a puntr’e: “Bo sa con e nomber di Dios ta?” Despues, nan a lesa Salmo 83:18 p’e. E mucha muher a bisa: “Mi a keda sorprendi! Despues cu nan a bay, mi a core 56 kilometer pa bay un libreria pa busca e nomber den otro traduccionnan di Bijbel y den un diccionario. Ora mi a keda convenci cu e nomber di Dios ta Jehova, mi a puntra mi mes ta cuanto cos mas lo tin cu mi no sa.” Un poco tempo despues, e cu su futuro esposo a cuminsa studia Bijbel y despues di un tempo nan a batisa.
22 No tin duda, e Palabra di Dios tin poder pa cambia bida di hende. Con asina? Un persona cu ta lesa Bijbel por cultiva fe fuerte den Jehova su promesanan. Y e fe aki lo motiv’e pa aplica loke e ta siña. (Lesa 1 Tesalonicensenan 2:13.) E mensahe di Bijbel ta mas poderoso cu cualkier cos cu nos por bisa pa touch curason di un persona. Pesey, ta masha importante pa nos uza e Palabra di Dios mas tanto posibel den nos sirbishi. Corda, e ta bibo!


text:
Recientemente DR Horacio Oduber Hospital a organisa e di “4th Wound Care Symposium” Minister Demisionario, dr. Carlos “Alex” Schwengle tabata invita pa e ceremonia di apertura. Durante di su speech cu gran satisfaccion el’a dirigi su mes na e publico cu no ta desconoci p’e ya cu mayoria di esnan presente ta nursenan cu e conoce for di hospital y e tabata hopi contento di wak e cantidad di profesionalnan di salud cu a atende e Wound Care Symposium. E experto encarga pa conta di e sistema basa riba cuido primario di herida tabata Dr. Yuri Casseres.
Segun Dr. Schwengle a expresa ainda falta hopi pa haci den e area di cuido aki, pero asina mes ta haciendo lo miho cu por. Un enfoke prioritario durante e ultimo 4 añanan ta e aspecto multi disciplinario, esta e concepto completo di cuido pa pashentnan. Pero esaki no ta algo facil, pasobra trece hende hunto pa nan pensa riba e mesun nivel y pa tin e mesun agenda, no ta un tarea facil. Aki sigur un di e aspectonan cu a resalta ta e importantcia di traha hunto.
Aki na Aruba tin e recursonan material, pero esakinan no ta ilimita. Loke si tin ta recurso humano pero den e aspecto aki ainda nos falta algun cos entre otro nursenan specialisa pa haci e trabou. Mester inverti mas den e parti aki, pero e scarsedad mundial di nurses ta influencia nos na Aruba tambe asina Minister Dr. Schwengle a expresa.
E cuido di herida ta importante y e mandatario a felicita hospital, pero tambe e team cu a traha hunto pa duna tur hende e miho cuido aki na Aruba. E otro islanan cu a bishita Aruba a siña algun aspecto con pa atende cuido di herida y ainda ta mehorando esaki. “Mi ta kere cu bo mester ta autocritico y purba di mehora e sistema. Mi ta kere cu nos por siña di otro isla tambe”, Minister Schwengle a duna di conoce.
El a gradici p’e invitacion y a expresa palabranan di pabien na e team completo di Dr. Casseres pa un simposio exitoso. “Mi ta spera cu nos lo por sigui cu e trabounan. Mi sa cu e ta hopi trabou y mi kier pa tur hende aplaudi e team di Wound Care”, asina el a termina bisando.


text:
E poesia ‘ELEVATION’ ta saka for di e buki “Nameless di Jermin Bell. Publica cu ayudo financiero di ” Prins Bernard Cultuur Fonds Caribisch gebied.
Pabien Jermin! Bo a hasi anja awe, un bunita dia pa Comprondiendo Bida comparti e pensamentonan aki di e periodo cu bo a lansa bo buki ‘Nameless’.
CB: Si bo lo tin dos ora den bo bida pa jena cu loke mas lo hasi bo felis, – e magician ta duna bo un regalo-… con bo lo jena e dos oranan aki?
Jermin Bell:Mi lo tuma 10 minuut pa sinja tur hende na mundo con pa medita. Dj’ey tur hende na mundo y ami lo medita pa 50 minuut y e siguiente ora mi lo pas’e hungando tennis cu e ruman nan Williams y Rafael Nadal.
CB: Bo kier comparti un poema cu nos lesadornan? Esun cu mas a touch bo alma ora bo a scirbi’e!
Jermin Bell: Tur mi scritura nan ta bin for di mi alma, pues tur ta toka mi alma. Siguiendo riba e topico di nos hoben nan mi ta kere cu Elevation ta scritura cu sigur por duna e hoben y tur lesado un speransa den nan mes y den humanidad. Paso e ta papia over e don cu cada ser humano tin den nan pa por eleva nan alma na otro dimension nan cu ta existi.
Elevation
In every single one of us there’s a fire that burns
This fire elevates us
It motivates our decisions
As human beings we are prone to make mistakes
To act ungodly
To act as … human beings
In the face of our spiritual leaders and ancestors
In the face of solutions
We choose to act as human beings
Do we really need to be inspired?
There is music, there are movies, documentaries, motivational speakers, poems, sketches and enough people to show us the way
Yet we look away
Because… we’re human beings
But are we really?
When do we choose to be human?
If I told you that we are more than human beings, would you believe me?
Because the truth is that we are
The fire inside our hearts is everlasting
And no matter how many times we attempt to put it out with our silly types of water, saying that we’re only human.
We’re reminded again when the fire starts burning.
Let the fire burn the humanity out of you
And become more than only a being
Become the more, the beyond… become the ultimate entity
Allow the enigma to manifest and elevate you to a dimension where everything is infinitely better than what you could have imagined.
Because you are ready for it… this I know because you have a fire that burns …
CB: E poesia ‘ELEVATION’ ta saka for di e buki “Nameless di Jermin Bell. Illustracion nan ta di Marco Biemans”. Publica cu ayudo financiero di ” Prins Bernard Cultuur Fonds Caribisch gebied.
Wak akinan con hopi cos tin cu bo por hasi pa laga e muchanan pasa un dushi vakantie.
Den e dianan aki e muchanan di kleuter y scol basico ta na cas, tin vakantie. Joepie! Tin mucha ta bay campa cu nan famia. Leuk! Pero tin ora nan ta fastidia nan mes.
Pero esey no ta necesario, pasobra ta net den e dianan aki tin asina tanto cosnan leuk pa traha cu e tema di Pasco Grandi. Hopi famia ta organisa buscamento di webo pa dia di Pasco Grandi. Esaki ta net un bunita ocashon pa usa materialnan simpel pa traha cosnan bunita cu e muchanan jong. E no mester costa hopi placa, pero meste paga tino pa no benta e cahanan di webo, baki di manteca, cups di karton of cups di color of karton bieuw afo. Mester di potlood, stift of krijt y ehempelnan di internet. Wak riba e siguiente linknan of bay riba Google y busca obra di man pa Pasco Grandi den bo idioma favorito y dal bay y ser creativo cu e muchanan. Wak akinan con hopi cos tin cu bo por hasi pa laga e muchanan pasa un dushi vakantie.
No concentra solamente riba e cosnan di adulto, pero sa cu como adulto nos tin un rol importante den formacion di nos muchanan. Den e dianan aki nos dilanti cultiva y brasa bo famia. Corda riba e esencia di Pasco Grandi y e ehempel di Cristo. Un ehempel di e amor di mas halto. Bendicion.
Muchanan por trese mas integracion y harmonia riba nos Aruba, dushi tera. Unda nos ta respeta e norma- y balornan di Aruba.
Amor pa Aruba ta cuminsa den nos curason. Nos curason ta desperta ora nos ta sinti nos mes aprecia, dushi, comfortable y re-inforsa. Ora cu a focus riba desaroyo di turismo despues di ciere di LAGO, Aruba a bira e cas di hopi diferente nacionalidad, hendenan cu nan rais den otro pais. Hendenan cu a trese nan yiu biba na Aruba, otro cu nan yiunan a nace na Aruba. Muchanan cu sentimentonan mescos cu e muchanan cu ta bin di raisnan Arubiano. Muchanan cu nan seguridad- y inseguridadnan, alegria y tristesa. Un tempo muchanan di diferente nacionalidadnan tabata bin hunto den actividadnan creativo y educativo cu mi tabata organisa.
E bunita potret aki ta un refleho di diferente generacion cu ta biba na Aruba. E ta tambe refleho di e harmonia y aceptacion cu ta biba bou muchanan. Esey ta e espiritu cu hendenan grandi tambe por cultiva. Ta bon pa for di cas caba stimula muchanan pa hunga cu tur otro mucha, sin importa nan rasa of decendencia. Asina podise e muchanan por trese nan majornan mas hunto.
Mi ta spera cu di e forma aki poco nos trese mas integracion y harmonia riba nos Aruba, dushi tera. Unda nos ta respeta e norma- y balornan di Aruba. Y manera e muchanan inocente aki, sinta na un mesa, papiando e idioma cu ta uni nos, esta Papiamento. Trahando un bunita bandera di Aruba, un otro simbolo cu ta balioso pa stimula amor pa un pais, nan ta trese pas.
Pasco ta jegando atrobe. For di un Hulanda scur y friu mi ta corda bek riba mi prome Pasco na Hulanda… hopi anja pasa. E awa di wowo, e falta di famia, e nostalgia. E bishita cerca Padushi y Madushi, e refresco cora y e bolo di 3 color cu nunca ta falta. Un tajo di plastic cu e pida bolo, un tiki pinda, un pruim of marshmallow na banda. Despues di bishita 3 cas, nos tabata pidi pa lora e tayo pa bay cas cun’e.
E Pasco tabata cuminsa cu e kloknan di misa di anochi. E shimis, sapato y mea nobo. Nos tabata paga tino riba e klok di misa pa no jega laat.
Bida tabata simpel. Bisinjanan tabata biba manera famia cu otro. Tabata bay pa e brasa y e bon deseonan. No tabatin asina tanto competencia.
Tin hende ta bisa cu hopi di nos custumbernan di fiesta Pasco ta cambiando. Hendenan no ta bishita otro asina hopi mas. Nan ta prefera di bay un fiesta of casino na lugar di hasi bishita. Toch bishita otro ta un di e tradicionnan hopi dushi di nos hendenan. Bisti bunita den dia, desea otro ‘Bon Pasco’, admira e kerstboom di otro.
‘Tin un regalito pa mi?’, hopi mucha ta pensa keto keto den nan curason.
Den un mundo cu mestanto inseguridad cu lus, e fiesta di Pasco por trese cosnan bunita depende unda bo kier pone bo atencion.
Jena e mundo cu e lus di bo curason. Desea otro lo miho for di e profundo di bo curason. Brasa bo famia. Lesa e storia di Pasco pa bo yiunan. Bay misa. Hasi un oracion y mas cu tur cos, bisa ‘danki’ na ninjo Hesus cu a duna nos un motibo pa ta mas cerca otro y pa ta e simbolo di un coneccion cu Divinidad cu ta cuminsa ora nos laga e curason puro den nos resalta.
Bon Pasco, bendiciona y danki pa ta un fan di Comprondiendo Bida!
Brazil ta e unico bario na Aruba cu tin un parada folklorico. Dushi Bario Brazil, conservando Aruba su folklor! Danki na Centro di Bario Brazil y Mariano Bermudez pa e bunita trabou aki. Folklor bo ta sinja stima dor di participa den dje di chikito!
Cu e produccion aki Alydia, Felix de Rooy y Ryan Oduber a mustra e forsa di combina talento y ta sinja nos cu maske un isla chiquito, nos por crea produccionnan di nivel artistico internacional.
Den e cine cortico ‘Muhe Frida’ Alydia Wever ta duna su version di 7 arcetipo di e artista Mejicano Frida Kahlo. Alydia ta bisa cu Frida a inspir’e, mescos e lo keda inspira tur generacionnan cu lo topa cu Frida di un forma of otro. Mes colorido, bohemico, mistico y controversial cu Frida Kahlo su bida tabata, asina Alydia, hunto cu Felix de Rooy y Ryan Oduber a blend e naturalesa fotogenico y colorido di Aruba den nan produccion.
E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa.
…..Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …


text:
CAPITULO DIES
El A Sali na Defensa di Adoracion Berdadero
1, 2. (a) Den ki situacion dificil e pueblo di Israel tabata? (b) Ken Elias a enfrenta riba Sero Carmelo?
ELIAS a para wak e multitud cu tabata subi Sero Carmelo cu hopi dificultad. Tabata mainta trempan y un poco scur ainda, pero tabata bisto cu e hendenan aki tabata pasa hamber y miseria. E tres añanan y mey di secura tabatin un efecto devastador riba nan.
2 Entre e hendenan ey tabatin e 450 profetanan orguyoso di Baal. Nan tabata odia Elias, e profeta di Jehova. Reina Jezabel ya a mata hopi sirbidor di Jehova, pero ainda e homber aki tabata para firme contra adoracion di Baal. Pero pa cuanto tempo mas? Kisas e sacerdotenan ey a pensa cu un solo homber hamas lo tabata por bay contra nan tur. (1 Rey. 18:4, 19, 20) Rey Acab tambe a yega den su garoshi, y e tambe tabatin rabia riba Elias.
3, 4. (a) Dicon Elias kisas tabatin un poco miedo riba e dia importante ey? (b) Cua ta algun pregunta cu nos lo analisa?
3 Profeta Elias tabatin e dia di mas extraordinario di su bida su dilanti. Segun cu el a para wak, e escenario pa un di e confrontacionnan mas dramatico entre bon y malo cu mundo a yega di mira a cuminsa forma. Con el a sintie awor cu dia a habri y e tabata para su so meymey di e multitud ey? Bijbel ta bisa cu “Elias tabata un homber cu e mesun sintimentonan cu nos”, pues, kisas e tabatin un poco miedo. (Lesa Santiago 5:17.) Di un cos nos por ta sigur: Rondona pa tur e hendenan sin fe ey—hunto cu nan Rey apostata y e sacerdotenan cu tabata busca tur manera di mat’e—Elias mester a sinti su mes hopi solitario.—1 Rey. 18:22.
4 Pero con Israel a hay’e den e situacion deplorabel aki? Y kico e relato aki tin di haber cu nos? Wel, laga nos analisa Elias su ehempel di fe y wak cua ta e lesnan practico cu nos por saca for di dje awe.
Culminacion di un Bataya Largo
5, 6. (a) Israel tabata envolvi den cua bataya? (b) Con Rey Acab a ofende Jehova profundamente?
5 Durante gran parti di Elias su bida, e mester a mira con influencia di afo a contamina adoracion berdadero, sin cu e por a haci nada na e situacion. E cos ta cu Israel tabata envolvi den un bataya cu a existi pa hopi tempo, un guera entre religion berdadero y religion falso, entre adoracion di Jehova Dios y adoracion di e diosnan falso di e nacionnan bisiña. Den tempo di Elias, e bataya ey a yega un punto dramatico.
6 Rey Acab a ofende Jehova profundamente. El a casa cu Jezabel, yiu muher di e rey di Sidon. Jezabel tabata determina pa pone henter e pueblo di Israel adora Baal y caba cu e adoracion di Jehova. No a dura mucho cu Acab tabata completamente bou di influencia di Jezabel. Acab a traha un tempel y un altar pa Baal. De echo, e tabata un di e promenan cu a cuminsa buig dilanti di e dios pagano aki.—1 Rey. 16:30-33.
7. (a) Kico a haci e adoracion di Baal asina malo? (b) Relaciona cu duracion di e secura den tempo di Elias, dicon nos por ta sigur cu Bijbel no ta contradeci su mes? (Inclui e cuadro.)
7 Kico a haci adoracion di Baal asina malo? El a hinca e nacion di Israel den mal caminda y a pone hopi hende bandona e Dios berdadero. Ademas, e tabata un religion repugnante y cruel. Por ehempel, un di su caracteristicanan tabata prostitucion di tempel cu a ser practica tanto pa homber como muher. Tambe nan tabatin fiestanan sexual y hasta sacrificio di mucha. Esaki a pone Jehova manda Elias bay cerca Acab pa anuncia un secura cu lo a dura te ora cu e profeta ey di Dios a decreta su fin. (1 Rey. 17:1) Ta despues di varios aña Elias a bolbe presenta dilanti di Acab y a bis’e pa reuni e pueblo y e profetanan di Baal riba Sero Carmelo. *
Den cierto sentido, e aspectonan mas importante cu a caracterisa adoracion di Baal ta bisto ainda tur caminda
8. Con e relato aki tocante e adoracion di Baal por yuda nos awe?
8 Pero kico e bataya ey tin di haber cu nos? Kisas tin hende ta haya cu un relato tocante adoracion di Baal no ta al caso, ya cu nos no ta mira ningun tempel ni altar di Baal awe. Pero esaki no ta djis un relato historico. (Rom. 15:4) E palabra “Baal” ta nifica “doño” of “shon.” Bo no ta haya cu te ainda hende ta sirbi un gran variedad di otro doño—of Baal—na luga di e Dios Todopoderoso? Echo ta cu hende ta scoge un doño—cu no ta Jehova—ora nan ta uza nan bida pa core tras di placa, carera, recreo, placer sexual of cualkier un di e tantisimo otro diosnan cu ta existi awe. (Mat. 6:24; lesa Romanonan 6:16.) Den cierto sentido, e aspectonan mas importante cu a caracterisa adoracion di Baal ta bisto ainda tur caminda. Pues, e relato di e bataya entre Jehova y Baal lo por yuda nos scoge e doño corecto cu nos mester sirbi.
Nan Tabata “Duda Entre Dos Opinion”
9. (a) Dicon Sero Carmelo tabata un bon luga pa demostra cu adoracion di Baal ta falso? (Wak tambe e nota.) (b) Kico Elias a bisa e pueblo?
9 For di top di Sero Carmelo tabatin un bista espectacular di e area. Bo por a mira for di vaye di Kison, na pia di e sero, te na Lama Grandi (Lama Mediteraneo) den cercania y tambe te na e seronan di Libano, leu aya panort na horizonte. * Pero riba e dia decisivo aki, segun cu solo tabata sali, e paisahe no a ofrece un bista mucho agradabel. E tera cu Jehova a duna e yiunan di Abraham y cu antes tabata asina fertil awor tabata parce morto y desola. E tera tabata seco seco, hasando den un solo cayente, ruina pa bobedad di e propio pueblo di Dios! Ora e hendenan ey a reuni riba e sero, Elias a bay cerca nan y bisa nan: “Cuanto tempo mas boso ta keda duda entre dos opinion? Si [Jehova] ta Dios, siguie; ma si ta Baal, siguie.”—1 Rey. 18:21.
10. Den ki sentido e pueblo di Elias tabata “duda entre dos opinion”, y ki berdad fundamental nan a lubida?
10 Kico Elias tabata kiermen cu e expresion “duda entre dos opinion”? Wel, e pueblo no a realisa cu nan mester a scoge ken nan ta bay adora: Jehova of Baal. Nan a pensa cu nan por a cana den dos caminda: satisface Baal cu nan ritonan repugnante y alabes pidi Jehova yuda nan. Kisas nan a rasona cu Baal lo a bendiciona nan cosecha y crio di bestia, mientras cu Jehova, “e Dios di ehercitonan”, lo a proteha nan den bataya. (1 Sam. 17:45) Pero nan a lubida un berdad fundamental, un berdad cu te awe hopi hende no ta compronde: Jehova no ta comparti su adoracion cu ningun otro dios. Manera Exodo 20:5 (NW) ta bisa: “Jehova bo Dios, ta un Dios cu ta exigi devocion exclusivo.” Ademas, Jehova merece esaki. Pues, cualkier adoracion cu nos ta rindi na Jehova cu ta mescla cu un otro forma di adoracion ta inaceptabel y hasta ofensivo p’e!
11. Con bo ta kere cu Elias su yamada urgente riba Sero Carmelo por yuda nos?
11 Pues, como cu e Israelitanan ey tabata “duda entre dos opinion”, nan no a adora Jehova cu henter nan curason. Hopi hende awe ta haci e mesun fout; nan ta permiti otro ‘‘baalnan’’ drenta den nan bida y aleha nan for di e adoracion di Dios. E yamada urgente cu Elias a haci pa stop di duda entre dos opinion mester motiva nos pa reconsidera nos prioridadnan y analisa nos adoracion.
Un Prueba Decisivo
12, 13. (a) Ki prueba Elias a propone? (b) Con nos por demostra cu nos tin e mesun confianza cu Elias?
12 Awor Elias a propone pa haci un prueba hopi simpel. E sacerdotenan di Baal mester a prepara un altar, pone un ofrenda riba dje y pidi nan dios cend’e na candela. Elias tambe lo a haci mescos. El a bisa nan: “E Dios cu contesta cu candela, e ta Dios.” Elias tabata sa bon bon ken tabata e Dios berdadero. Su fe tabata asina grandi cu sin duda el a duna su oponentenan tur bentaha riba dje. El a laga e profetanan di Baal bay prome. Nan a scoge nan buey of toro pa e sacrificio y a cuminsa resa na Baal. *—1 Rey. 18:24, 25.
13 Nos no ta biba den un era di milager. Pero Jehova no a cambia, y nos por tin e mesun confianza den dje cu Elias tabatin. Por ehempel, ora hende no ta di acuerdo cu loke Bijbel ta siña, nos no tin miedo di laga nan papia prome y bisa kico nan ta pensa. Mescos cu Elias, nos tambe por laga Jehova dicidi e asunto. Den ki manera? Wel, nos no ta confia den nos mes sino den su Palabra inspira, cu a ser skirbi pa “rectifica cosnan.”—2 Tim. 3:16, nota.
Elias a considera adoracion di Baal un engaño ridiculo, y e tabata kier pa e pueblo di Dios tambe realisa esey
14. Con Elias a haci bofon di e profetanan di Baal, y dicon?
14 E profetanan di Baal a bay prepara nan sacrificio y a cuminsa yama nan dios. Nan a grita: “O Baal, contesta nos.” Nan a keda grita asina pa oranan largo. Bijbel ta bisa cu “no tabatin ni un bos y ni un hende no a contesta.” Rond di merdia, Elias a cuminsa haci bofon di nan. El a bisa sarcasticamente cu Baal lo mester tabata mucho ocupa pa contesta nan of cu kisas e tabata na soño y un hende mester a bay lant’e. Elias a urgi nan: “Yama na bos halto.” Ta bisto cu el a considera e adoracion di Baal aki un engaño ridiculo, y e tabata kier pa e pueblo di Dios tambe realisa esey.—1 Rey. 18:26, 27.
15. Con loke a pasa cu e sacerdotenan di Baal ta demostra e bobedad di scoge cualkier otro doño cu no ta Jehova?
15 Esey a haci e sacerdotenan di Baal hasta mas histerico ainda, y nan a cuminsa “grita na bos halto y tabata corta nan curpa, segun nan custumber, cu spada y lansa, te ora sanger tabata basha na nan curpa.” Y tur esey pornada! “No tabatin ningun bos, ningun hende no tabata contesta, y ningun hende no tabata paga atencion.” (1 Rey. 18:28, 29) Esey no tabata straño, ya cu Baal no tabata existi! E tabata simplemente un invento di Satanas pa kita hende for di Jehova. Echo ta cu ora hende scoge cualkier otro doño cu no ta Jehova, nan ta keda decepciona, of hasta brongosa.—Lesa Salmo 25:3; 115:4-8.
E Contesta
16. (a) Riba kico e pueblo kisas a corda ora Elias a drecha e altar di Jehova riba Sero Carmelo? (b) Den ki manera mas Elias a demostra su confianza den su Dios?
16 Te atardi Elias su beurt a yega pa ofrece su sacrificio. El a drecha un altar di Jehova cu, sin duda, enemigonan di adoracion berdadero a basha abou. El a uza 12 piedra, kisas pa recorda e nacion di 10 tribu di Israel cu ainda nan tabata bou di e Ley di Moises cu a ser duna na tur e 12 tribunan. Despues el a pone e ofrenda riba e altar y a laga nan basha awa riba dje. Kisas nan a saca e awa ey for di Lama Mediteraneo cu tabata keda den cercania. Hasta el a traha un rooi rond di e altar y a yen’e cu awa. Mescos cu el a duna e profetanan di Baal tur tipo di bentaha, el a duna Jehova tur tipo di desbentaha. Asina grandi su confianza den su Dios tabata.—1 Rey. 18:30-35.
Elias su oracion a demostra cu ainda e tabata interesa den bienestar di su pueblo, pasobra e tabata ansioso pa Jehova pone “nan curason bolbe”
17. Con e oracion di Elias a revela kico tabata su prioridad, y con nos por imita su ehempel ora nos ta haci oracion?
17 Ora tur cos tabata cla, Elias a haci un oracion. E oracion tabata simpel, pero elocuente, y a mustra bon cla kico tabata Elias su prioridad. Na prome luga, e tabata kier pa tur hende sa cu ta Jehova tabata “Dios na Israel”, no Baal. Di dos, e tabata kier pa nan sa cu e tabata simplemente un sirbidor di Jehova y cu tur gloria y merito mester a bay pa su Dios. Por ultimo, el a demostra cu ainda e tabata interesa den bienestar di su pueblo, pasobra e tabata ansioso pa Jehova pone “nan curason bolbe.” (1 Rey. 18:36, 37) Elias ainda tabata stima nan, a pesar di tur e miseria cu nan falta di fe a causa. Con ta para cu nos oracionnan? Nan ta refleha e mesun humildad, interes den e nomber di Dios y compasion pa hende cu tin mester di yudansa?
18, 19. (a) Con Jehova a contesta e oracion di Elias? (b) Ki ordo Elias a duna e pueblo, y dicon e sacerdotenan di Baal no a merece misericordia?
18 Prome cu Elias a haci oracion, e hendenan presente kisas a puntra nan mes si Jehova tambe lo a resulta di ta un engaño mescos cu Baal. Pero despues di e oracion, no tabatin tempo pa nan duda. Segun e relato: “E ora ey e candela di SEÑOR a cay y a kima tur cos: e ofrenda kima, e palo, e piedranan y e stof; y el a seca e awa cu tabatin den e rooi.” (1 Rey. 18:38) Esta un contesta espectacular! Con e pueblo a reacciona?
19 Nan tur a cuminsa grita: “Jehova ta e Dios berdadero! Jehova ta e Dios berdadero!” (1 Rey. 18:39, NW) Por fin nan a reconoce e berdad. Pero ainda nan no a demostra nan fe. Francamente bisa, djis admiti cu Jehova tabata e Dios berdadero despues di a mira candela cay for di cielo no tabata un gran demostracion di fe. Pues, Elias a exigi mas di nan. El a pidi nan pa haci loke eigenlijk nan mester a haci basta aña prome: obedece e Ley di Jehova. Y e Ley tabata bisa cu mester a mata tur profeta falso y adorador di dios falso. (Deu. 13:5-9) E sacerdotenan di Baal aki tabata gran enemigo di Jehova Dios, y deliberadamente nan a traha contra su proposito. Nan a merece misericordia? Acaso nan a mustra misericordia na e muchanan inocente cu nan a kima bibo como sacrificio na Baal? (Lesa Proverbionan 21:13; Jer. 19:5) E hombernan ey no tabata merece ni un tiki misericordia! Pesey Elias a duna ordo pa mata nan, y esey a sosode tambe.—1 Rey. 18:40.
20. Ki critica algun hende tin, y dicon nan no tin rason?
20 Comentaristanan di Bijbel di awe kisas ta critica e manera cu e prueba riba Sero Carmelo a termina. Tin hende ta preocupa cu fanaticonan religioso lo uza esaki pa hustifica actonan di violencia contra hende di otro religion. Y lamentablemente, awe tin hopi di e tipo di fanaticonan religioso ey. Pero Elias no tabata un fanatico. El a sali na defensa di e adoracion di Jehova ora el a duna ordo pa efectua e ehecucion husto ey. Ademas, cristiannan berdadero sa cu nan no por uza arma contra hende malbado, manera Elias a haci. Mas bien, nan ta sigui e norma cu Cristo a establece pa tur su discipelnan ora el a bisa Pedro: “Hinca bo spada bek na su luga, pasobra ken cu uza spada lo muri pa medio di spada.” (Mat. 26:52) Den futuro, Jehova lo uza su Yiu pa cumpli cu husticia divino.
21. Dicon Elias ta un bon ehempel pa cristiannan berdadero awe?
21 Un cristian berdadero mester demostra na e manera cu e ta hiba su bida cu e tin fe. (Juan 3:16) Un manera pa haci esey ta di imita hombernan fiel manera Elias. El a adora Jehova so y a anima otro hende pa haci mescos. Cu curashi el a demostra cu e religion cu Satanas tabata uza pa kita hende for di Jehova tabata un religion falso. Ademas, el a confia den Jehova pa dicidi asuntonan importante en bes di confia den su mes capacidad y sabiduria. Elias a sali na defensa di adoracion berdadero. Pues, laga nos tur imita su fe!
^ par. 7 Wak e cuadro “ Con Largo e Secura den Tempo di Elias A Dura?”
^ par. 9 Normalmente, Sero Carmelo ta un area hopi berde mes pasobra e biento di lama, carga cu humedad, tabata trece hopi serena y awasero riba e sero. Como cu e hendenan tabata kere cu ta Baal a laga awasero cay, e sero aki tabata aparentemente un luga importante pa adoracion di Baal. Di manera cu awor cu e sero tabata seco seco, e tabata e luga ideal pa demostra cu adoracion di Baal ta falso.
^ par. 12 Ta bon pa tuma nota cu Elias a bisa nan: ‘No pone candela bou di e ofrenda.’ Algun comentarista biblico ta bisa cu tabatin biaha e adoradornan di dios falso ey tabata uza altar cu un buraco secreto bou di nan pa laga parce cu ta poder sobrenatural tabata cende e candela.


text:
FOR DI NOS ARCHIVO
E “Drama Eureka” A Yuda Hopi Hende Haya e Berdad
“EUREKA!” E palabra aki ta nifica: “Mi a hay’e!” Hopi biaha bo tabata tende e palabra aki ora un minero haya oro. Esaki sigur tabata e caso durante e temporada di siglo 19 cu hopi hende tabata bay California, Merca, en busca di oro. Pero Charles Taze Russell y otro Studiantenan di Bijbel a haya algo mucho mas valioso cu oro: e berdad biblico. Y nan tabata ansioso pa comparti esaki cu otro hende.
Durante zomer di aña 1914, ya caba miyones di hende den ciudadnan grandi a wak e “Foto-Drama di Creacion”, un bunita obra di ocho ora cu e Asociacion Internacional di Studiantenan di Bijbel (I.B.S.A.) a produci. E drama aki—cu su peliculanan impresionante, slidesnan color bibo, naracion fascinante y bunita musica clasico—a hiba su publico riba un biahe den historia, for di creacion te na fin di Hesucristo su Reinado di Mil Aña.—Rev. 20:4. *
Pero kico di e hendenan cu tabata biba den pueblitonan y den cunucu? Pa haci sigur cu ningun hende cu ta biba den e areanan ey y cu ta en busca di e berdad no perde e “Foto-Drama”, I.B.S.A. a cuminsa presenta na augustus 1914 e “Drama Eureka”—un version sin pelicula di e “Foto-Drama.” E version aki tabata facil pa transporta. Tabatin tres version di e “Drama Eureka”, na varios idioma: “Eureka X”, cu a consisti di naracion y musica; “Eureka Y”, cu a consisti di grabacion di zonido y bunita slides na color y “Eureka pa Famia”, specialmente pa uza na cas, cu tabata consisti di algun naracion y cantica. Via I.B.S.A. mes hende por a cumpra tocadisco y algun ekipo di proyeccion barata.
Como cu e Studiantenan di Bijbel no tabatin mester di un projector pa pelicula of un pantaya grandi pa presenta e “Drama Eureka”, nan por a hiba e mensahe di Reino na hendenan cu tabata biba den cunucu tambe y asina alcansa teritorionan nobo. “Eureka X” tabata consisti di zonido so, pues nan por a present’e cualkier ora di dia. E projector pa slides cu nan tabata uza pa presenta “Eureka Y” no tabata traha cu coriente sino cu lampi di gas (na Ingles: carbide lamp). Un articulo den E Toren di Vigilancia Finlandes a bisa: “Nos por presenta e slidesnan casi tur caminda.” Y asina nan a haci tambe.
En bes di huur teaternan grandi, e Studiantenan di Bijbel tabata haci esfuerso pa haya luganan cu nan por a uza gratis, manera scol, sala di corte, stacion di trein y hasta cas priva pa presenta e “Drama Eureka.” Hopi di e presentacionnan a tuma luga den aire liber. Como pantaya, nan tabata uza un laken blanco grandi cu nan tabata colga na muraya di mangashina. Anthony Hambuch a bisa: “Pa hende por a disfruta di e programa, cunukeronan tabata traha un teater chikito den nan cunucu door di uza tronconnan poni den rij tras di otro pa hende sinta ariba.” Anthony Hambuch y su team, kendenan tabata presenta e “Drama Eureka”, tabata uza vehiculo di motor pa transporta nan ekipo, ekipahe y cosnan di kampeer y cushina.
E cantidad di hende cu tabata bin wak e “Drama Eureka” tabata varia. Tin biaha un par di hende tabata bin y tin biaha tabata cientos di hende. Na Merca, den un pueblito di 150 habitante, un total di 400 persona a asisti na e presentacionnan cu a tuma luga na un scol. Na otro luganan, algun hende a cana 8 kilometer, ida y buelta, pa bay wak e “Drama Eureka.” Na Suecia, Charlotte Ahlberg su bisiñanan, kendenan a reuni na Charlotte su casita, a keda echt impresiona ora nan a scucha e grabacionnan. Un 1.500 persona a bay wak un presentacion na un stad cu ta keda te den chocamata na Australia caminda tin hopi hende cu ta traha den mina. E Toren di Vigilancia (na Ingles) a informa cu na scolnan y universidadnan, ‘maestro- y studiantenan a keda encanta cu e imagennan, e musica y e bunita naracion.’ E “Drama Eureka” tabata popular hasta na luganan cu tabatin teater.
MUHANDO SIMIA DI E BERDAD
E “Drama Eureka” tabata un instrumento util den e “trabou di expansion di klasnan”, of congregacionnan. Con asina? E Studiantenan di Bijbel tabata manda oradornan na diferente area pa duna discurso y presenta e “Drama Eureka.” Y si tabatin suficiente hende interesa, nan tabata lanta congregacionnan nobo. Ta dificil pa calcula cuanto hende realmente a wak e “Drama Eureka.” Constantemente nan tabata uza e ekipo di e drama ey. Pero, na 1915 ta 14 di e 86 teamnan so tabata manda informe regularmente na sede mundial. Segun e informe di e aña ey, lastimamente e cifranan tabata incompleto. Ademas, el a indica cu mas cu un miyon hende a wak e drama y cu alrededor di 30.000 persona a pidi literatura biblico.
Kisas e “Drama Eureka” no a echt marca historia, pero, manera nos a compronde, miyones di hende—di Australia te Argentina, di Sur Africa te na e Islanan Britanico, na India y den Caribe—a wak e presentacion unico aki. Hopi di e hendenan aki a haya e berdad di Bijbel—cu ta mas valioso cu oro—y nan por a grita: “Eureka!”
^ par. 4 Wak “For di Nos Archivo—Un Pelicula Edificante di 100 Aña Bieu” den E Toren di Vigilancia di 15 di februari 2014, pagina 30-32.


text:
ORANJESTAD(AAN): Parlamentario di MEP Setty Christiaans Diaranzon durante un conferencia di prensa a papia di e parti social na Aruba, cu segun e no a haya e atencion debido den e añanan cu a pasa.
“E problemanan social di awendia ta di e margen cu bo por ripara cu nan no a haya atencion adecuado, unda cu nos wowonan nos por a wak cu e prioridadnan tabata robez”.
Esaki segun Christiaans, kende a sigui bisa cu den gobernacion anterior, hopi atencion a wordo duna na proyectonan infrastructural, pero cu e parti di hende y problemanan social no a haya atencion.
“Awe nos ta sintie mas cu nunca, unda cu canando den hende bo ta ripara esaki”.
“Den nos prome 40 dianan nos a wak claramente con e prioridadnan a bay robez, pero nos no kier keda conta kico tur a bay malo”.
“Nos kier duna un mensahe di speranza, esta cu nos sigur di parti di e fraccion nobo di MEP tin full e intencion pa traha mas cerca di pueblo”.
“Den e añanan cu ta bin nos ta bay pone suficiente atencion riba purba drecha e problemanan aki cu tin den e area social”.
Esaki segun e parlamentario, kende a sigui bisa cu for di aworaki e parti di abuso di mucha y adulto y adiccion den nos comunidad mester wordo atendi cune.


text:
Diasabra anochi na Divi Links tabatin e actividad di presentacion y instalacion di e candidatanan cu lo participa n’e proximo eleccion di Miss Teen Aruba 2017.
Lamentablemente ta 7 di e total di 11 candidata so a presenta e anochi aki. E 4 otronan lo keda instala na un otro occasion.
Esnan cu a keda instala, segun secuencia ta: No 1.Kimberly Jusling: No 2. Grisela Lopez: No 3. Dalimar Fidol: No 4. Daniela Yarzagaray: No 5. Chantal Cassar: No 6. Daniela Pop y No 7. Charlimar Wever. Nos ta desea cada participante tur clase di exito.


text:
Homber na Merca kier a pone bom pa laga e accionnan...
WASHINGTON D.C., Merca - Un homber na Merca a wordo aresta pasobra e kier a pone bom den e tiendanan di e cadena di...
Economia: Delta lo bolbe ofrece cuminda gratis riba su vuelonan nacional...
NEW YORK CITY, New York - Cuminda abordo ta di regreso riba Delta. Pronto, e aerolinea lo cuminsa ofrece cuminda gratis na pasaheronan den e...
Recorido y concentracionnan ta marca un “explosivo” ciere di campaña na...
ECUADOR - E ocho candidatonan pa e Presidencia di Ecuador, a pura awe e recoridonan y a caba cu forsa den concentracionnan masivo, den...
Evacuacionnan na California pa e yegada di un di e mas...
LOS ANGELES, California - Autoridadnan den zuid di California a alerta e poblacion y a ordena e evacuacion den algun condado di e estado...
Infanta Cristina a wordo absolvi, pero su casa a wordo condena...
PALMA DE MALLORCA, Spaña - Cristina de Borbon, ruman muhe di e rey di Spaña, Felipe VI, a wordo absolvi e diabierna aki di...
Trump ta bringa cu prensa: “Boso ta deshonesto, pero mi ta...
WASHINGTON D.C., Merca - Durante un conferencia di prensa, e presidente Mericano, Donald Trump un biaha mas a dal aden cu prensa. El a...
Zealandia: tin un di ocho continente bao di New Zealand?
NEW ZEALAND - Bo ta kere bo sa bo shete continentenan? Pensa atrobe, ya cu tin uno nobo sperando pa join e club eynan. Bisa...
Austria ta keha Airbus di un posibel fraude riba Eurofighter
VIENNA, Austria - E Gobierno Austriaco a keha e fabrica di avion Airbus y e consorcio tras di e Eurofighter riba un posibel fraude...
Ta interoga hefe di Samsung den audiencia riba orden di aresto
SEOUL, Zuid Korea - Un hues Sur Koreano a interoga diahuebs e lider di Samsung Group, Jay Y. Lee, y un otro ehecutivo den...
CIA a spiona eleccionnan presidencial di Francia na 2012: WikiLeaks
PARIS, Francia - Faltando poco luna pa scoge un presidente nobo Frances y cu e sombra di spionahe Ruso riba nan, WikiLeaks ta revela...
Santos ta afirma cu dia 1 di Juni ta e “D...
BOGOTA, Colombia - E presidente di Colombia, Juan Manuel Santos a sigura awe cu dia 1 di Juni proximo, lo caba e 180 dianan...
Cantidad di ijs den e polonan ta marca un record nobo...
ANTARCTICA - Cantidad di ijs den e polonan di Tera a registra un record nobo di descenso na Januari, mientras e temperaturanan di e...
Hizbula ta acusa Trump y Netanyahu di mata e proceso di...
LIBANON - E secretario general di e movimento Chii Libanes Hizbula, Hasan Nasrala, a acusa awe e presidente di Merca, Donald Trump y e...
Protesta contra Trump door di cera comercio den varios ciudad Mericano
MERCA - Negoshi den ciudadnan manera Austin, Chicago, New York y Washington DC no a habri y trahadonan tabata cu brasanan cai desde diahuebs,...
Europa kier pa e robotnan tin un “boton di morto”
BELGICA - Asina un resolucion aproba awe (cu 396 voto na fabor, 123 en contra y 85 abstencion) a wordo recogi, cu Union Europeo...
Ta ratifica condena di casi 14 aña di e lider opositor...
CARACAS, Venezuela - E Sala di Casacion Penal di e Tribunal Supremo di Husticia (TSJ) a ratifica pa di dos biaha e condena di...
Putin ta yama na reanuda e cooperacion antiterorista cu Merca y...
MOSCU, Rusia - E presidente Ruso, Vladimir Putin, a yama awe na reanuda e cooperacion antiterorista cu Merca y otro paisnan miembro di NATO,...
Ta prohibi salida di “Pibe” Valderama for di e pais pa...
SANTA MARTA, Colombia - E prome hues di famia di Santa Marta, Diana Fernandez de Castro, a prohibi e salida di e exfutbolista Carlos...
Landado Australiano Hackett a huy
AUSTRALIA - E landado Australiano Grant Hackett a huy. Famianan di e campeon Olimpico di 1500 meter freestyle, a haci denuncia caba riba esaki....
Ta captura un di e hombernan di mas busca door di...
MERCA - Atrabes di e aplicacionnan LoverSpy, tabata manda periodicamente emailnan na clientenan cu mensahenan priva di e victimanan hunto cu nombernan di usuario,...


text: Un Hóben di 23 aña a keda sentensia na 4 aña di prizon pa kousa aksidente ku morto riba kaya A50 yüni di aña pasa. E hóben a okashoná e aksidente debí ku e tabata bou di influensha di alkohòl, tambe e no tabata tin reibeweis huntu kuné válido. E víktima tabata un señora. Esaki ta informashon ku a keda duna den korte na Den Bosch. Wes a bai desakuerdo ku e petishon di Fiskal. Tambe a kita reibeweis di e hóben pa 5 aña. E hóben tabata kondusí un Volkswagen na momentu ku e la okashoná e aksidente. E hóben a kore di un manera konfuso ku a bruha e shofùr di e outo ku tabata bini riba su man. Durante e maniobra ku e hóben a hasi e la dal kontra un Ford ku e señora víktima tabata kondusí. E señora a dal su kas i a Sali for di e outo. Esaki a okashoná ku e la bin pere su bida na e sitio. Famianan di e víktima tabata bastante tristu i a pidi hustisia pa nan famia ku a fayesé.